Μάρκος Μπόλαρης - Η ομιλία του Μάρκου Μπόλαρη στην Διημερίδα Θρησκευτικής Διπλωματίας στο Υπ. Εξωτερικών [VIDEO]\nΚεντρική Εισήγηση Υφυπουργού Εξωτερικών, Μ. Μπόλαρη, κατά την Διημερίδα του Υπουργείου Εξωτερικών με θέμα «Θρησκευτική -Εκκλησιαστική Διπλωματία στον 21ο Αιώνα» (ΥΠΕΞ, 28.02.2019)\nΜ. Μπόλαρης : Μακαριώτατε, αξιότιμες κυρίες και κύριοι Υπουργοί, Σεβασμιώτατοι, Εκπρόσωποι των δογμάτων και των Εκκλησιών στην Αθήνα, Εξοχώτατοι του Διπλωματικού Σώματος, που μας τιμάτε σήμερα με την παρουσία σας, αγαπητοί εισηγητές, κυρίες και κύριοι.\nΟφείλω ιδιαίτερες ευχαριστίες στον Πρωθυπουργό της χώρας, τον κ. Αλέξη Τσίπρα και τους δύο Υπουργούς των Εξωτερικών, τον Νίκο Κοτζιά και τον Γιώργο Κατρούγκαλο, με τη βοήθεια, την καθοδήγηση και τη στήριξη των οποίων φτάσαμε στη σημερινή μέρα, με σκοπό να συζητήσουμε ένα εξαιρετικά σημαντικό και ενδιαφέρον ζήτημα, το οποίο δεν απασχολεί απλά τη χώρα μας, αλλά είναι ζήτημα ευρύτερου ενδιαφέροντος, όπως είπε προηγουμένως ο Υπουργός των Εξωτερικών, ο Γιώργος Κατρούγκαλος, στην παρέμβασή του, και όπως μνημόνευσε στον χαιρετισμό του ο Πρωθυπουργός πριν από λίγο.\nΉταν ο Σωκράτης αυτός που πρώτος στην ιστορία, μας προέτρεψε πως πρέπει να προσφεύγουμε στη γνώση και στη συμβουλή των ειδημόνων, των ειδότων, έτσι ώστε να ξέρουμε ποιο είναι το ωφελιμότερο των ωφελεστέρων, για να μπορούμε να προχωρήσουμε στη ζωή μας.\nΚαι αυτά, σε μία εποχή, η οποία είχε τη δική της απλότητα και δεν είχε το πολυσύνθετο της δικής μας, παγκοσμιοποιημένης κοινωνίας, των αλληλοεπικαλύψεων και της ανάγκης εξειδίκευσης.\nΣήμερα, λοιπόν, το Υπουργείο των Εξωτερικών της Ελλάδας προσφεύγει στη γνώση των ειδότων, από τους οποίους ζητά με τη δική τους συνδρομή να περιγράψουν ένα ζήτημα, το ζήτημα των εκκλησιαστικών σχέσεων, το ζήτημα της εκκλησιαστικής διπλωματίας, έτσι ώστε να αποτυπωθούν ποιες είναι οι δικές τους προτεραιότητες, ποιες είναι οι δικές τους προτιμήσεις, ποιες είναι οι δικές τους απαιτήσεις. Τί ζητούν από τη χώρα; Τί ζητούν από τη διπλωματία; Πώς μπορούμε να συνεργαστούμε και στο επίπεδο της Αθήνας και στο επίπεδο του κόσμου.\nΗ πρόσκληση γεννήθηκε από μια αδήριτη πραγματικότητα. Όντως ζούμε σε μια υφήλιο στην οποία οι αποστάσεις μικραίνουν, ταξίδια που διαρκούσαν μήνες, γίνονται τώρα σε λίγες ώρες και όλοι μας έχουμε ανά πάσα στιγμή στη διάθεσή μας την επικοινωνία και την πληροφόρηση ανά δευτερόλεπτο.\nΣε αυτήν όμως την παγκοσμιοποιημένη υφήλιο των μικρών αποστάσεων και της άμεσης πληροφόρησης, γνώσης, επικοινωνίας, παραμένουν πανάρχαια προβλήματα στις σχέσεις των ανθρώπων, στις σχέσεις των κοινωνιών και στις σχέσεις των κρατών με τα συμφέροντα, με τις συγκρούσεις, με τις διαμάχες, με τις σφαγές, με τους αποκλεισμούς, με τους πολέμους, με την πείνα, με τις μεταναστεύσεις, με τις μετακινήσεις, με τις εξορίες, με την αδυναμία πρόσβασης στο σχολείο, με την αδυναμία πρόσβασης στην υγεία, με την αδυναμία πρόσβασης στο νερό.\nΓι’ αυτά, λοιπόν, τα προβλήματα που απασχολούν τον άνθρωπο και τέθηκαν από τους αρχαίους φιλοσόφους μας, απασχόλησαν και απασχολούν κάθε θρησκεία, κάθε θρήσκευμα, την πολιτεία και τους πολιτικούς, αυτά που εξακολουθούν να υφίστανται βασανιστικά και να μας απασχολούν στην καθημερινότητά μας, έχουμε συν-ευθύνη κράτη και φορείς, και σε αυτή τη συν-ευθύνη συναντιόμαστε πάντοτε πολίτες και πολιτικοί με την εκκλησία, τις εκκλησίες, τα θρησκεύματα, τα δόγματα, τις καθημερινές παρεμβάσεις δίπλα στον άνθρωπο.\nΔυστυχώς, σε αυτή τη συνάντηση βρίσκουμε και καρκινώματα. Προβλήματα. Βρίσκουμε φανατισμό, βρίσκουμε μισαλλοδοξία, βρίσκουμε σφαγές και εξοντώσεις που γίνονται στο όνομα του Θεού.\nΟ Πρωταγόρας είχε προτείνει πριν από 2.500 χρόνια στους Έλληνες ότι το μέτρο για όλα τα πράγματα είναι ο άνθρωπος. Και έχει πολύ μεγάλη σημασία καθώς, η φιλοδοξία μας και στην Ελλάδα και στην Ευρώπη και σε όλο τον κόσμο, είναι πράγματι να αναδεικνύεται ο άνθρωπος σαν μέτρο για την κρίση όλων όσων γίνονται στη ζωή μας.\nΜέτρο για την πρόοδο, μέτρο για την ανάπτυξη. Μέτρο για το περιβάλλον. Μέτρο για την εκπαίδευση. Μέτρο για την κατανόηση. Όλα αυτά τα μείζονα ζητήματα που απασχολούν αδιάπτωτα και συνεχώς την ανθρωπότητα, αποτελούν τη μεγάλη πρόκληση.\nΜεγάλη πρόκληση για την πολιτική και για τους πολιτικούς. Μεγάλη πρόκληση για την Εκκλησία, για τη θρησκεία, για τους ανθρώπους, για τους ταγούς, για τους ποιμένες, για όλους όσους θρησκεύουν, για όλους όσους δηλώνουν ότι τους ενδιαφέρει ο άνθρωπος, τους ενδιαφέρει η συνύπαρξη, τους ενδιαφέρει η κοινή πορεία.\nΘέλω στο σημείο αυτό να υπενθυμίσω ότι στην Ευρώπη εγείρονται μαύρα σύννεφα, απειλητικά σύννεφα. Σύννεφα που παραπέμπουν σε τέρατα που μάτωσαν την Ευρώπη τον προηγούμενο αιώνα επανειλημμένα με εκατομμύρια νεκρούς.\nΚαι είναι πολύ σημαντικό, καθώς συζητούμε για την εκκλησιαστική διπλωματία, για τη θρησκευτική διπλωματία, για τον άνθρωπο που πρέπει να είναι το μέτρο πάντων χρημάτων, τον άνθρωπο που αναπτύσσεται μέσα σε περιβάλλον δημοκρατίας, κατανόησης, ειρήνης, συμφιλίωσης, να θυμόμαστε ότι από λάθος πολιτικές και από φανατισμούς οδηγούνται μεγάλες ομάδες των κοινωνιών στα άκρα. Και είναι μία απειλή.\nΚαι συζητούμε γι’ αυτή την απειλή σήμερα εδώ με αφορμή την εκκλησιαστική διπλωματία, με αφορμή την αγάπη που κηρύσσουν οι εκκλησίες, καθώς οδηγούμαστε σύντομα και στις ευρωεκλογές.\nΘα μου επιτρέψετε, λοιπόν, να επισημάνω ότι είναι υποχρέωσή μας ως πολιτών, ως πολιτικών, να βρισκόμαστε σε εγρήγορση για τον άνθρωπο, για την κοινωνία, για τη δημοκρατία και να λειτουργούμε ως Προμηθείς και όχι ως Επιμηθείς.\nΤο Υπουργείο Εξωτερικών, εκπροσωπώντας την πατρίδα μας, την Ελλάδα πήρε την πρωτοβουλία το τελευταίο πεντάμηνο να οργανώσει μία σειρά συναντήσεων διαλόγου από τις οποίες τέσσερις πραγματοποιήθηκαν στην Αθήνα και μία στη Θεσσαλονίκη. Στις συναντήσεις αυτές που προετοίμασαν αυτό το συνέδριο, καλέσαμε τους ανθρώπους της Εκκλησίας, τους ανθρώπους των δογμάτων, των θρησκειών να προσέλθουν για να μας πουν τη δική τους γνώμη.\nΠοιά είναι τα ζητήματα που απασχολούν σήμερα πολίτες, κοινωνικές ομάδες, θρησκευόμενους, εκκλησιαζόμενους στην Ελλάδα. Ποιές είναι οι προσλαμβάνουσες από αυτά που γίνονται γύρω μας στα Βαλκάνια, στη Μεσόγειο, στην Ευρώπη, στον κόσμο;\nΑυτή η διαδικασία συνάντησης, συζήτησης, ώσμωσης, κατανόησης έχει καρπούς. Το ερώτημα που τέθηκε ήταν απλό. Απλό μέσα στην πολυσυνθετότητα που έχει ο προβληματισμός και το πρόβλημα.\nΕσείς τί χρειάζεστε από το Υπουργείο Εξωτερικών της χώρας πάνω στα προβλήματα που σας απασχολούν; Σε όλο το πλέγμα, όχι απλά των διεκκλησιαστικών σχέσεων, όχι απλά των διαθρησκειακών σχέσεων, αλλά και σε επίπεδο σχέσης σας με το Υπουργείο Εξωτερικών. Είναι ανάγκη να μάθουμε τί χρειάζεστε από την εξαιρετική Διπλωματική Υπηρεσία του Υπουργείου Εξωτερικών σε όλο τον κόσμο;\nΤί πιστεύετε ότι πρέπει να κάνει η ελληνική διπλωματία στα ζητήματα αυτά; Ποιά είναι η πρότασή σας; Και όταν πάμε ένα βήμα πιο πέρα, τί προτείνετε να είναι; Ποιές προτείνετε να είναι οι αρχές της πολιτικής με την οποία πρέπει να ασκεί η χώρα την εκκλησιαστική διπλωματία;\nΚαι ποιές είναι οι προτάσεις σας; Αν πιστεύετε ότι πρέπει να υπάρξει μία στρατηγική, να προχωρήσουμε σε πράξεις και να μην μείνουμε απλά στον διάλογο και στις προτάσεις. Τί πιστεύετε ότι πρέπει να κάνουμε;\nΠώς μπορεί να αξιοποιηθεί αυτό το πολύτιμο Διπλωματικό Σώμα, της χώρας μας και των άλλων χωρών; Σε τί είδους συνέργειες, ώστε να μπορούμε να παρεμβαίνουμε πάνω στα καίρια και κρίσιμα προβλήματα, τα οποία οι δικές σας αντένες, η δικιά σας ευαισθησία, ο δικός σας προβληματισμός θέτει στο στόχαστρο;\nΣε ποιούς απευθύνθηκε το Υπουργείο Εξωτερικών; Ακολουθήσαμε τον Σωκράτη, τον οποίο μνημόνευσα εισαγωγικά και απευθυνθήκαμε στους ειδότες. Γιατί, απευθυνθήκαμε στις Εκκλησίες, τα θρησκεύματα, και όχι απλά λόγω του θεολογικού τους εξοπλισμού, όχι μόνον εξαιτίας της πολύ-αιώνιας εμπειρίας στον χώρο και στον χρόνο, αλλά και χάριν του εκτεταμένου δικτύου τους σε χώρες και ηπείρους. Και κυρίως, επειδή βρέθηκαν και βρίσκονται στην εστία των προβλημάτων και της πείνας και της διαμάχης και του πολέμου και της φτώχειας και της έλλειψης υγείας, της έλλειψης νερού, του φανατισμού, των σφαγών.\nΕπειδή, λοιπόν, βρέθηκαν και βρίσκονται στην εστία των προβλημάτων, έχουν τη γνώση, έχουν την πληροφορία, έχουν την εμπειρία, ώστε να αναδειχθούν πολύτιμοι συνομιλητές στο εγχείρημα, στην πρωτοβουλία της αποτελεσματικής άσκησης θρησκευτικής διπλωματίας, ώστε να υπηρετηθεί ο άνθρωπος.\nΘα μπορούσα να έχω έναν ατελείωτο κατάλογο, να μνημονεύω προβλήματα, να αναδεικνύω προβλήματα και να καταδικάζουμε προβλήματα και ζητήματα. Θα ήταν αδύνατο να είναι εξαντλητικός, γιατί κάθε μέρα, σε πάρα πολλά σημεία του κόσμου, έχουμε αυτά τα προβλήματα.\nΓι’ αυτό και προσπερνώ τα ενδεικτικά σημεία, τα οποία μνημόνευσα, τα οποία έτσι κι αλλιώς είναι στον καθημερινό μας λόγο. Είτε είναι οι αρχαίες χριστιανικές κοινότητες που ταλαιπωρήθηκαν και ταλαιπωρούνται στη Μέση Ανατολή, είτε είναι οι σφαγές πιστών κάθε θρησκείας, σε όλα τα σημεία του κόσμου, είτε είναι η καταπάτηση των θρησκευτικών ελευθεριών, βασικών ελευθεριών.\nΚαι γι’ αυτό, θεωρώ πως είναι ιδιαίτερα κρίσιμο το ότι και οι Ηνωμένες Πολιτείες και η Ευρώπη και κάθε κράτος, το οποίο πιστεύει στη δημοκρατία και στις ανθρώπινες αξίες, εστιάζει και πιέζει ώστε να λύνονται τα ζητήματα, τα οποία αφορούν τις θρησκευτικές ελευθερίες και μπορούν να επιλύονται με πολλαπλές δράσεις και μέσα από την άσκηση της θρησκευτικής διπλωματίας.\nΕπιδιώκουμε, λοιπόν, την επαναδιατύπωση και επικαιροποίηση των αρχών άσκησης της θρησκευτικής διπλωματίας. Θα μνημονεύσω εδώ τον μέγιστο Μάξιμο, τον ομολογητή, ο οποίος μας προτείνει το εξής ιδιαίτερα σημαντικό:\nΛέει, «ουδέν γαρ περί των ονομάτων ζυγομαχίσωμεν έως αν προς την αυτήν έννοιαν αι συλλαβαί φέρουσι». Αναφέρεται σε θεολογικές διαμάχες. Και προτείνει να μη φιλονικούμε για θέματα ορολογίας, μέχρις ότου οι λέξεις να φτάσουν να έχουν για όλους το ίδιο νόημα, το ίδιο περιεχόμενο.\nΓι’ αυτό πραγματοποιείται αυτή η διημερίδα, στην οποία έχουμε την τιμή να σας υποδεχθούμε, εσάς, τους κατά τον Σωκράτη ειδήμονες, τους καλούς Σαμαρείτες του Ευαγγελίου, που είστε στην πηγή, στο σημείο του προβλήματος σε όλο τον κόσμο, είναι χρήσιμο για να μη ζυγομαχήσουμε για ένα αδειανό πουκάμισο, αλλά για να αποτυπωθούν σκέψεις, παρατηρήσεις, ενστάσεις, καταγγελίες, προτροπές, παράπονα, υποδείξεις, προτάσεις, προκειμένου να οδηγηθούμε σε ένα πεδίο συνεργειών, συνεργασίας, συν-αντίληψης, διαλόγου, αμοιβαίας κατανόησης, ώστε να έχουμε από κοινού την πρωτοβουλία για την αντιμετώπιση των μειζόνων, αλλά και των μικρότερων θεμάτων, που απασχολούν τον συνάνθρωπό μας, τον «Εμπεσόντα εις τους ληστάς».\nΤον άνθρωπο δηλαδή του καθημερινού μόχθου, της καθημερινής πάλης, όπως προσεγγίζεται από την πλευρά της εκκλησίας, από την πλευρά της θρησκείας στη σύνθετη, πολυσύνθετη κοινωνία του 21ου αιώνα στον πλανήτη μας.\nΟ λόγος στους ειδήμονες. Σε εσάς γι’ αυτές τις δύο μέρες. Με την κρίσιμη παρατήρηση, ότι ο λόγος δεν σας δίνετε εφάπαξ. Δεν είναι ο λόγος μόνο σήμερα και αύριο. Θέλουμε τη συνέργια, τη συνάντηση, τη συνεργασία συνεχώς.\nΒούλησή μας είναι η εγκαθίδρυση λειτουργίας ανοιχτών διαύλων επικοινωνίας. Σας εξομολογούμαι δημοσίως, σας χρειαζόμαστε. Θεωρώ ότι και εσείς έχετε ανάγκη από το Υπουργείο Εξωτερικών και την κεντρική του υπηρεσία και τις εξακτινομένες σε όλο τον κόσμο, εξαίρετες διπλωματικές του παρουσίες.\nΌλοι έχουμε ανάγκη από μια συνεχή επικοινωνία συνεργασίας με επίκεντρο τον άνθρωπο. Θα μου επιτρέψετε να σας ενημερώσω πως έχουμε ήδη οργανώσει τη διαχείριση των όσων η δική σας σοφία, η δικά σας σύνεση, η δική σας επιστημοσύνη θα καταθέσει το διήμερο αυτό στην διημερίδα.\nΜία ομάδα επιστημόνων θα διαχειριστεί τα κατατεθέντα, έτσι ώστε να περάσει στις υπηρεσίες του Υπουργείου για να έχουμε μία συμπύκνωση, η οποία συμπύκνωση θα διανεμηθεί στις διπλωματικές αρχές και υπηρεσίες του Υπουργείου των Εξωτερικών.\nΌσα λέτε θέλουμε να κοινολογηθούν πρώτα στους διπλωμάτες μας για τη δική τους γνώση, να αξιοποιήσουν τη δική σας εμπειρία και στη συνέχεια με ένα βιβλίο να τα δώσουμε στους ενδιαφερόμενους. Στην κοινή γνώμη. Στην Ελλάδα και αλλού.\nΚλείνοντας, οφείλω να εκφράσω τις ευχαριστίες, τις ευχαριστίες πρώτα απ’ όλα στον Πρωθυπουργό και τους δύο Υπουργούς κάτω από την καθοδήγηση των οποίων οργανώθηκε η διημερίδα.\nΉθελα να εκφράσω την ευγνωμοσύνη μου στον Μακαριότατο Αρχιεπίσκοπο Αθηνών για τη δική του ευλογία και τη σημερινή του παρουσία και το χαιρετισμό.\nΤον κάθε έναν από εσάς, τους Υπουργούς οι οποίοι διέθεσαν χρόνο από τη σημερινή τους ημέρα για να είναι παρόντες, τους εκπροσώπους των Πατριαρχείων, τους εξαίρετους διπλωμάτες που υπηρετούν στη χώρα μας και τους ευχαριστούμε για τις συνεργασίες με το Υπουργείο Εξωτερικών. Θα τους ζητήσουμε συνέργειες και στον τομέα αυτόν τον οποίο συζητούμε σήμερα.\nΌλους τους εκπροσώπους των δογμάτων και των εκκλησιών και των θρησκειών. Ιδιαίτερα θα ευχαριστήσω τον Γενικό Γραμματέα του Παγκοσμίου Συμβουλίου των Εκκλησιών, για την αποστολή του μηνύματος δια εκπροσώπου και της Ένωσης Ευρωπαϊκών Εκκλησιών για το μήνυμα, το οποίο διάβασε ο Άγιος Σουηδίας.\nΚλείνοντας, τις ευχαριστίες σε όλους όσους εδώ και μήνες μόχθησαν και μοχθούν και σήμερα και αύριο για την καλή οργάνωση της διημερίδας, την Διεύθυνση Εθιμοτυπίας, την Διπλωματική Ακαδημία, το Γραφείο μου και τους εθελοντές.\nΧρειάστηκε πολλή δουλειά από ανθρώπους οι οποίοι γνωρίζουν το χώρο, έχουν τη σοφία και την εμπειρία έτσι ώστε να έχουμε το καλύτερο δυνατό αποτέλεσμα.\nΣας ευχαριστώ πάρα πολύ, καλή επιτυχία.


Η Charlize Theron στο W Magazine: "To the Max" | opinion24.gr\nΈτσι, η πίεση που ασκεί η κοινωνία στις γυναίκες δεν θα μπορούσε να μη σχολιαστεί από τη Charlize Theron, στην πρόσφατη συνέντευξή της στα πλαίσια της προώθησης της νέας της ταινίας, Mad Max: Fury Road.\nH 39χρονη σταρ εμφανίζεται στο εξώφυλλο του τελευταίου τεύχους του περιοδικού W και στη συνέντευξη που δίνει μιλά ανοιχτά για το πόσο τη βοήθησε η μητρότητα να δει με άλλο μάτι το πέρασμα του χρόνου επάνω της.\n«Πιστεύω πως, όπως πολλές γυναίκες, ήμουν επικριτική απέναντι στις γυναίκες όσο μεγάλωναν» λέει η Theron. «Οι γυναίκες στην κοινωνία μας χωρίζονται σε κατηγορίες με τέτοιο τρόπο που αρχίζουμε να νιώθουμε σαν κομμένα λουλούδια που λίγο αργότερα θα μαραθούμε. Αντιλαμβάνομαι τώρα πως τα πράγματα δεν είναι έτσι -μπορούμε να γιορτάσουμε κάθε ηλικία. Αυτή είναι η ενθάρρυνση που δίνω στις 20χρονες που τρομοκρατούνται από την σκέψη πως θα μεγαλώσουν: Μην πάθετε νευρικό κλονισμό και μην πέσετε με τα μούτρα στο Σαρντονέ. Το να μεγαλώνεις δεν είναι τόσο κακό (γέλια). Στην πραγματικότητα είμαι αλκοολική αλλά, σας παρακαλώ, μην ανησυχείτε (γέλια).»\nΗ Theron, η οποία έχει έναν υιοθετημένο γιο, τον 3χρονο Jackson, νιώθει πιο άνετα με τους χαλαρούς ρυθμούς που έχει πλέον στη ζωή της. Και, αν μπορούσε, θα έλεγε στον 20χρονο εαυτό της να πατήσει λίγο το φρένο.\n«Θα μου έλεγα “Ηρέμησε”» είπε στο W. «Ήμουν πάντα σε μια βιασύνη. Ένιωθα πως ο χρόνος δεν μου έφτανε. Τώρα που μεγάλωσα, ξέρω πως δεν χάνω τίποτα. Τώρα πάω σπίτι και νιώθω υπέροχα. Όταν έγινα 30, συνειδητοποίησα πως δεν ήμουν υποχρεωμένη να ικανοποιώ τους πάντες. Μπορούσα πραγματικά να απολαύσω τη ζωή, το οποίο δεν είναι καθόλου κακό».\nΜεταξύ όλων αυτών των ωραίων -και εντελώς αληθινών- πραγμάτων που είπε, η Charlize φωτογραφήθηκε επίσης για το περιοδικό, προσφέροντάς μας ένα από τα ωραιότερα editorial που έχουμε δει τελευταία. Βέβαια, για την Charlize Theron μιλάμε, δεν ήταν και καμιά τρομερή έκπληξη.\nΜπορείτε να διαβάσετε ολόκληρη τη συνέντευξη και να δείτε τη φωτογράφηση στο W Magazine.\nTime: Στις 100 προσωπικότητες με διεθνή επιρροή το 2015 ο Τσίπρας Το New York Times Magazine έχει εξώφυλλο την ελληνική κρίση (βίντεο)


Eastern Premier Soccer League: Κέρδισε την έφεση ο Γκρικ Αμέρικαν - «Εθνικός Κήρυκας»\nEastern Premier Soccer League: Κέρδισε την έφεση ο Γκρικ Αμέρικαν\nΟ Ρίτσαρντ Νετάλ δίνει οδηγίες στους παίκτες του στο ημίχρονο. Φωτογραφία: Γκρικ Αμέρικαν.\nΑλλαγή 180 μοιρών στο Eastern Premier Soccer League. Ο Γκρικ Αμέρικαν κέρδισε την έφεση που είχε καταθέσει κατά της πρωτόδικης απόφασης για αντικανονική συμμετοχή του ποδοσφαιριστή Φερνάντο Κάρλος Κορτέζ. Η αρχική ποινή ήταν ήττα με 3-0 στο παιχνίδι με την Δόξα Νέας Υόρκης και οι τρεις βαθμοί στους «μαυραετούς». Να θυμίσουμε πως στον ομογενειακό «εμφύλιο» της 25ης Απριλίου είχε λήξει με νίκη του «Ιστορικού» με σκορ 2-1. Η Δόξα με τους βαθμούς στα χαρτιά που πήρε και σε συνδυασμό με την νίκη της στον τελευταίο αγώνα του πρωταθλήματος με 4-1 επί της Self FC κατάφερε να τερματίσει πρώτη στο Metropolitan Conference και να πανηγυρίσει τον πρώτο της τίτλο σε «μεγάλη» κατηγορία. Μάλιστα η Λίγκα το Eastern Premier Soccer League μέσω ανάρτησή της στον προσωπικό της λογαριασμό στο Twitter συνεχάρη την Δόξα για την… κατάκτηση του πρωταθλήματος (https://bit.ly/3wHxJot).\nΟμως η δικαίωση του Γκρικ Αμέρικαν στην έφεση ανατρέπει την κατάσταση και υποχρεώνει τις δύο ομάδες να αγωνιστούν ξανά, είτε στις 31 Μαΐου, είτε την 1η Ιουνίου, με την ομάδα της Δόξας να είναι και πάλι γηπεδούχος.\nΑν οι «μαυραετοί» επικρατήσουν στο εν λόγω παιχνίδι τότε θα… πανηγυρίσουν για δεύτερη φορά την κατάκτηση του πρωταθλήματος και στα ημιτελικά θα αντιμετωπίσουν τον Zum Schneider. Αν όμως η Δόξα ηττηθεί από τον Γκρικ Αμέρικαν, τότε το πρωτάθλημα θα κατακτήσει ο Παγκύπριος και οι «μαυραετοί» θα «πέσουν» στη 2η θέση. Σε αυτή την περίπτωση στα ημιτελικά ο Παγκύπριος θα αντιμετωπίσει τον Γκρικ Αμέρικαν στο St john και η Δόξα τους Lansdowne Bhoys.\nΣχετικά με την απόφαση της έφεσης «κύκλοι» του Γκρικ Αμέρικαν τόνισαν πως «το είπαμε μια φορά και θα το ξαναπούμε. Δεν θα αφήσουμε τη Δόξα να πάρει αυτό το πρωτάθλημα στα χαρτιά. Αυτό θα ήταν το 2ο φετινό παιχνίδι της Δόξας που το έχασε στο γήπεδο και μετά από ένσταση το κέρδισε στα χαρτιά -για παρόμοιες κατηγορίες. Φέτος έχουμε αντιμετωπίσει τη Δόξα τρεις φορές μέχρι στιγμής. Στο πρώτο παιχνίδι της σεζόν μας κέρδισε με 1-0. Τους νικήσαμε στον 2ο αγώνα φέτος αποκλείοντάς τους από το Κύπελλο Ερασιτεχνικών. Στη συνέχεια, τους κερδίσαμε στις 25 Απριλίου για το πρωτάθλημα, με 2-1 με 5 βασικούς παίκτες, συμπεριλαμβανομένου του τερματοφύλακα της πρώτης ομάδας μας να απουσιάζουν. Τους νικήσαμε τότε, θα τους ξανανικήσουμε και τώρα! Δεν μπορείς να κλέψεις πρωτάθλημα!».


Νέα Skoda Octavia: αναβαθμισμένη με πρεμιέρα στις 11 Νοεμβρίου – carzine.gr\nΗ νέα γενιά του παγκόσμιου best seller της Skoda, της Octavia, θα παρουσιαστεί επίσημα στις 11 Νοεμβρίου στην Πράγα, έγκαιρα για την 60η επέτειο από την πρώτη χρήση της επωνυμίας.\nΣύμφωνα με τις πρώτες πληροφορίες και με τις rendering εικόνες που βλέπετε από την koleca.ru η εικόνα της καινούργιας Octavia θα είναι εξέλιξη αυτή της τρέχουσας, ενώ ο στόχος της Skoda είναι να την αναβαθμίσει και άλλο προκειμένου να δημιουργηθεί η απαραίτητη απόσταση από το Scala. Που και αυτό με τη σειρά του είναι αναβαθμισμένο σε σχέση με τον προκάτοχό του Rapid.\nΟι διπλοί προβολείς πάντως θα είναι εκτός απροόπτου παρελθόν, ενώ στο πίσω μέρος θα υπάρχει ολογράφως το Octavia. Από πλευράς διαστάσεων αναμένεται μια μικρή αύξηση προκειμένου να αυξηθούν αντίστοιχα οι χώροι στο εσωτερικό, για επιβάτες και αποσκευές, προκειμένου να παραμείνουν στην κορυφή της κατηγορίας. Από κει και πέρα η σχεδίαση του ταμπλό θα ακολουθεί τη λογική του Scala με την ελεύθερη οθόνη του συστήματος infotainment στο κέντρο του, ενώ διαθέσιμος θα είναι και ένας ψηφιακός πίνακας οργάνων.\nΗ γκάμα των κινητήρων θα περιλαμβάνει, για την αρχή τουλάχιστον, τους 1.5 και 2.0 TFSI και τον 2.0 TDI. Στην πορεία θα ακολουθήσουν και ο 1.0 TSI και ο βασικός diesel, ενώ θα υπάρχουν τόσο ήπια υβριδικές εκδόσεις όσο και plug-in υβριδικές με το σύστημα πρόωσης των VW Golf GTE και Seat Leon PHEV. Υβριδική θα είναι κατά πάσα πιθανότητα και η κορυφαία σπορ Octavia RS. Πέρα από τη λιμουζίνα θα υπάρχει φυσικά και το στέισον, καθώς και εκτός απροόπτου και μια έκδοση Scout.\nΓια τις τρέχουσες τιμές της Octavia αλλά και των άλλων μοντέλων της Skoda μπορείτε να κάνετε κλικ ΕΔΩ.


Η Χρ. Ρωμανού κηδεύεται αύριο, στο Α΄ Νεκροταφείο | Η ΚΑΘΗΜΕΡΙΝΗ\nΕίκοσι μήνες. Τόσους άντεξε η Χρύσα Ρωμανού την απώλεια του αγαπημένου της Νίκου Κεσσανλή, που αποδείχθηκε δυσβάσταχτη. Τον είχε χάσει τον Ιούλιο του 2004. H Χρύσα Ρωμανού (γ. 1931), μία από τις πρωταγωνιστικές φιγούρες της ανατρεπτικής γενιάς του ’60, πέθανε το πρωί του Σαββάτου ύστερα από πολύχρονη μάχη με τον καρκίνο. H κηδεία της θα γίνει αύριο στις 3.15 το μεσημέρι από το A΄ Νεκροταφείο Αθηνών.\nΑπό την αφαίρεση στη μονοτυπία\nΚόρη του ζωγράφου Γιόχαν Ρωμανού, σπούδασε στην Ανώτατη Σχολή Καλών Τεχνών με δασκάλους τον Γ. Μόραλη και τον A. Γεωργιάδη. Τα πρώιμα ζωγραφικά της έργα κινούνται στον χώρο της αφαίρεσης, σε μία καταφανή προσπάθεια για αποδέσμευση από τη ρεαλιστική απεικόνιση. Το 1958 εκθέτει για πρώτη φορά στο A΄ Καλοκαιρινό Σαλόνι Νέων Καλλιτεχνών και κερδίζει ένα από τα τρία πρώτα βραβεία. Στις αρχές της δεκαετίας του ’60 πειραματίζεται πάνω στις αρχές της μονοτυπίας, διεκδικώντας τη δική της προσωπική εικαστική γλώσσα και ταυτότητα. Το 1961 φεύγει με υποτροφία του ελληνικού κράτους για το Παρίσι, όπου θα συναντήσει τον Νίκο Κεσσανλή και θα ζήσει για 20 ολόκληρα χρόνια. Το 1963 αρχίζει τους «Μύθους», σειρά έργων που δημιουργεί στο πάτωμα χύνοντας αραιωμένο μπλε χρώμα πάνω σε λευκό φόντο και σχεδιάζοντας μαύρα περιγράμματα όσο το χρώμα είναι ακόμα νωπό. Επιστροφή στις μονοτυπίες με τις «Επαναλήψεις», όπου εισάγει για πρώτη φορά στο έργο της την τεχνική του κολάζ.\nΑπό το 1969 έως το 1977 κατασκευάζει τα «Μεκανό», μνημειακές εικαστικές συνθέσεις και σχέδια που μεταφέρουν την εννοιολογική και κατασκευαστική ιδέα του παιδικού παιχνιδιού σε προτάσεις επεμβάσεων και παρεμβάσεων στη φύση και στην πόλη. Παράλληλα, επεξεργάζεται οπτικά διηγήματα χρησιμοποιώντας τη μέθοδο της μεταξοτυπίας, για να παράγει αυτόνομες εικόνες που συγκεντρώνονται σε «folios» ώστε να διαβαστούν συνολικά σαν μία αποδομημένη ιστορία εν εξελίξει. Οπως σημειώνει η επιμελήτρια της έκθεσης του ΕΜΣΤ «Τα χρόνια της αμφισβήτησης. H Τέχνη του ’70 στην Ελλάδα», Μπία Παπαδοπούλου, «το οπτικό αφήγημα, αντί να ξετυλίγεται παραθετικά, χτίζεται σε αλλεπάλληλες επιφάνειες και διακλαδώνεται σε εικονικά στρώματα που το ένα διεισδύει μέσα στο άλλο, παρεμποδίζοντας τη ρευστή ανάγνωση και επιβάλλοντας την ταυτόχρονη θέαση των ετερογενών στοιχείων». Στην ίδια λογική κινούνται τα μεταγενέστερα «Ντεκολάζ» (αρχές δεκαετίας του ’80), έργα που δημιουργούνται από την αποκόλληση και την επικόλληση εικόνων σε επιφάνειες του πλεξιγκλάς. Το 1994 έλαβε μέρος για δεύτερη φορά στην Μπιενάλε του Σάο Πάολο ενώ το 2001 απέσυρε τη συμμετοχή της από την Μπιενάλε της Βενετίας.


του θεολόγου Στυλιανού Γερασίμου\nΑ' Τί είναι το χάρισμα της γλωσσολαλιάς\nΣυνεχίζοντας τα άρθρα μας για την Πεντηκοστιανή Κίνηση, θα αναφερθούμε και σε μία βασική πτυχή της διδασκαλίας των Πεντηκοστιανών, που είναι η διδασκαλία για το χάρισμα της γλωσσολαλιάς.\nΠαρατηρείται λοιπόν το φαινόμενο σε συνάξεις Πεντηκοστιανών, ομάδες ανδρών και γυναικών να ενθουσιάζονται, να εκστασιάζονται και να εκστομίζουν άναρθρες κραυγές, σε βαθμό που να μην καταλαβαίνει κανείς τα λεγόμενα. Το φαινόμενο αυτό αποτελεί απόδειξη, σύμφωνα με την διδασκαλία τους, πώς ο πιστός έλαβε την πληρότητα του Αγίου Πνεύματος και επομένως και την σωτηρία. Η κατάσταση της “γλωσσολαλιάς” είναι εκτός ελέγχου. Ο “γλωσσολαλών” ομιλεί αδιάκοπα μη κατανοώντας τα λεγόμενα. Αν ερωτηθούν για τα παράξενα και ακατανόητα υποστηρίζουν ότι πρόκειται περί υπερφυσικής και Αγιοπνευματικής καταστάσεως.\nΟι Πεντηκοστιανοί υποστηρίζουν ότι το γεγονός της Πεντηκοστής δεν ήταν μοναδικό, αλλά επαναλαμβάνεται στον καθένα από αυτούς. Όπως οι Απόστολοι μίλησαν ξένες γλώσσες έτσι και αυτοί με το “Αγιοπνευματικό βάπτισμα” μιλούν “ξένες γλώσσες”. Εδώ όμως υπάρχει μια διαφορά. Οι Απόστολοι μιλούσαν και ο κάθε ακροατής άκουγε την ομιλία τους στην δική του γλώσσα, γιατί μιλούσαν “εν Πνεύματι Αγίω”. Γιατί η γλωσσολαλιά των Αποστόλων είχε σκοπό το κήρυγμα και την εισαγωγή των εθνών στην Εκκλησία. Αντίθετα, η γλωσσολαλιά των Πεντηκοστιανών δεν αποτελεί σημείο ενότητος, αλλά δημιουργεί συνεχώς νέα σχίσματα στον χώρο της Εκκλησίας. Οι ίδιοι υποστηρίζουν ότι αποτελούν επανάληψη της Πεντηκοστής, αλλά οι “γλώσσες” που μιλούν δεν γίνονται κατανοητές. Αντίθετα, στην Πεντηκοστή όλοι κατανοούσαν τους Αποστόλους.\nΣτην Α' Κορ. ιδ', 2-27 αναφέρεται το χάρισμα της γλωσσολαλιάς. Όμως δε θεωρείται από τον Απόστολο Παύλο βασικό χάρισμα. Άλλωστε, κι ο ίδιος ο άγιος Ιωάννης ο Χρυσόστομος αναφέρει ότι το χάρισμα τούτο στην εποχή του είχε ατονήσει. Κι ας μη ξεχνούμε ότι ο Απόστολος Παύλος λαμβάνει κριτική στάση απέναντι σ’ αυτό το φαινόμενο και διατηρεί επιφυλάξεις για την χρήση της γλωσσολαλιάς, ιδιαίτερα στις συναθροίσεις, κι αυτό γιατί υπήρχε η ανάγκη της ερμηνείας (Α' Κορ. ιβ' 10-30, ιδ' 13, 26-28). Μάλιστα, ο Απόστολος τοποθετεί την γλωσσολαλιά σε κατώτερο επίπεδο χαρισμάτων (Α' Κορ. ιβ' 28) και πολλές φορές ούτε κάνει αναφορά σε τούτο το χάρισμα (Ρωμ. ιβ', 4 εξ.). Εξάλλου οι πιστοί δεν έχουν ανάγκη ενθουσιαστικών καταπλήξεων, αλλά κατηχήσεως, μελέτης, πίστεως και διδασκαλίας. Και η Ορθόδοξος Εκκλησία στηριζομένη στην Αγιοπνευματική εμπειρία των Θεοφόρων Πατέρων, αντιμετωπίζει το σημερινό φαινόμενο της “γλωσσολαλιάς”, όπως παρουσιάζεται από τους Πεντηκοστιανούς και με την σημασία που του δίνουνε, ως απάτη του διαβόλου και πλάνη των ανθρώπων.\nΒ' Ποιά είναι η ψυχολογική κατάσταση των γλωσσολαλούντων\nΟι σημερινοί γλωσσολαλούντες όπως είπαμε μιλούν σε κατάσταση ενθουσιασμού και εκστάσεως χωρίς να κατανοούν και να έχουν την αίσθηση των λεγομένων. Μάλιστα ισχυρίζονται ότι σε ανάλογες καταστάσεις βρίσκονταν οι Απόστολοι όταν μιλούσαν. Όμως έντονη είναι η αντίδραση του Πέτρου σ’ αυτές τις ιδέες, και τονίζει ότι οι ενεργούμενοι και μιλούντες εξ Αγίου Πνεύματος βρίσκονται σε κατάσταση ειρήνης και γνωρίζουν τί λένε, ερμηνεύοντας και την δική του εσωτερική κατάσταση.\nΓ' “Γλώσσα των Αγγέλων”\nΠολλοί από τους “χαρισματούχους γλωσσολαλούντες”, εκμεταλλευόμενοι το χωρίο “εάν ταις γλώσσαις των ανθρώπων λαλώ και των αγγέλων” (Α' Κορ. ιγ', 1) ισχυρίζονται ότι αυτά τα οποία λένε είναι λόγια αγγελικά. Στην Γραφή συναντούμε αγγέλους να μιλούν, παρατηρούμε ότι κάνουν χρήση της γλώσσας των ανθρώπων στους οποίους απευθύνονται. Εάν σύμφωνα με την Γραφή οι Άγγελοι μιλούν ανθρωπίνως, τότε τί εννοεί ο Παύλος λέγοντας γλώσσες αγγέλων; Ο Μέγας Βασίλειος λέει ότι οι Άγγελοι δεν έχουν λόγο προφορικό όπως οι άνθρωποι, αλλά με νοήματα μεταδίδουν ο ένας στον άλλο τα θεία νοήματα (Α' Κορ. ιγ'). Τέλος ο άγιος Ιωάννης ο Δαμασκηνός σημειώνει ότι οι Άγγελοι είναι δεύτερα πνευματικά φώτα, που παίρνουν τον φωτισμό από το πρώτο άναρχο φως και δεν έχουν ανάγκη γλώσσας και ακοής, αλλά χωρίς προφορικό λόγο μεταδίδουν μεταξύ τους τα προσωπικά διανοήματα και θελήματα (Έκδοσις ακριβής της ορθοδόξου πίστεως, Β' (3) περί Αγγέλων).\nΔιαπιστώνουμε λοιπόν ότι η χωρίς προϋποθέσεις, αντορθόδοξη διδασκαλία για το χάρισμα της γλωσσολαλιάς, οδηγεί σε πλάνη τους ανθρώπους, οι οποίοι τελικά μπορεί να απατηθούν και να χαρακτηρίσουν ως αγιοπνευματικές διάφορες άλλες ψυχολογικές –στήν καλύτερη περίπτωση– καταστάσεις. Και το πρόβλημα, βεβαίως εντείνεται, όταν οι καταστάσεις αυτές επενδύονται θρησκευτικά και παρουσιάζονται ως αποκαλύψεις του Θεού.


Η Γερμανία πρέπει να παραμερίσει την εμμονή της στη δημοσιονομική πειθαρχία | Capital\nΜπορεί κανείς να καταστεί εμμονικός ακόμη και με μια πολύ καλή συνήθεια. Ακόμη - όπως αποδεικνύει η περίπτωση της Γερμανίας - και με την αυτοπειθαρχία σε οικονομικό επίπεδο.\nΜε την οικονομία στα πρόθυρα της ύφεσης και την ανάπτυξη στην Ευρωζώνη να στέλνει "σήματα" κινδύνου, το Βερολίνο απαιτείται να προχωρήσει σε μια ισχυρή ένεση δημοσιονομικής χαλάρωσης. Υπό τέτοιες συνθήκες, ο φόβος έναντι του κρατικού δανεισμού αποτελεί τον αντίποδα μιας συνετής πολιτικής.\nΗ κυβέρνηση εκτελεί τον προϋπολογισμό με πλεόνασμα και μιλά μόνον αόριστα για πρόσθετες δαπάνες - σε κάποιο σημείο, ίσως, και μόνον εάν παραστεί ανάγκη.\nΗ ανάγκη έχει ήδη προκύψει. Η επιχειρηματική εμπιστοσύνη στη Γερμανία έχει κατρακυλήσει σε χαμηλά επτά ετών. Η οικονομία συρρικνώθηκε το β’ τρίμηνο του 2019 και η Bundesbank προειδοποιεί ότι η παραγωγή ενδεχόμενα να ακολουθήσει πτωτική πορεία και το γ’ τρίμηνο. Δύο συναπτά τρίμηνα συρρίκνωσης ισοδυναμούν με ύφεση.\nΔεν υπάρχει άλλωστε κανένας λόγος για δεύτερες σκέψεις. Το δημόσιο χρέος της Γερμανίας είναι μόλις και μετά βίας στο 60% του ΑΕΠ, σε σύγκριση με τον μέσο όρο του 85% στις χώρες - μέλη της ζώνης του ευρώ. Σήμερα, η χώρα είναι τόσο πλημμυρισμένη σε αποθεματικά που το κόστος μακροπρόθεσμου δανεισμού της είναι αρνητικό: δανειστές είναι πρόθυμοι να πληρώνουν το Βερολίνο για να δέχεται τα χρήματά τους. Ο πρόσθετος δανεισμός θα μπορούσε να χρησιμοποιηθεί άριστα, διότι η γερμανική είναι μια οικονομία υψηλής φορολογίας με ολοένα και πιο εμφανή καθυστέρηση στις δαπάνες για υποδομές. Χαμηλότεροι φόροι και νέες δημόσιες επενδύσεις θα είχαν νόημα ακόμη και αν η οικονομία δεν εμφανιζόταν στα πρόθυρα ενός κύκλου συρρίκνωσης.\nΔεν πρόκειται μόνο για τη Γερμανία. Οι προοπτικές για την Ευρωζώνη στο σύνολό της είναι τόσο ζοφερές που η Ευρωπαϊκή Κεντρική Τράπεζα έχει δώσει ήδη σήματα για την πρόθεσή της να προχωρήσει σε νέο γύρο ποσοτικής χαλάρωσης, ενόψει της επόμενης συνεδρίασης της σχετικά με τη νομισματική πολιτική, στις 12 Σεπτεμβρίου. Το πρόβλημα είναι ότι το βασικό επιτόκιο αναφοράς στην Ευρωζώνη βρίσκεται ήδη στο -0,4% και το τεράστιο πρόγραμμα αγοράς κρατικών ομολόγων από πλευράς της ΕΚΤ, που προς το παρόν βρίσκεται "στον πάγο" εν αναμονή των εξελίξεων, έχει αρχίσει να προσκρούει στα ανώτατα όρια του όγκου τον οποίο μπορεί η Ευρωπαϊκή Κεντρική Τράπεζα να αγοράσει νομίμως. Μια περαιτέρω νομισματική ώθηση είναι δυνατή, ωστόσο θα ήταν λιγότερο ευθεία και πολύ πιθανόν λιγότερο αποτελεσματική από μια σταθερή δημοσιονομική ώθηση από πλευράς Γερμανίας.\nΑξίζει να σημειωθεί ότι ότι τα αρνητικά επιτόκια δεν είναι καθόλου δημοφιλέστερα στη Γερμανία σε σχέση με τα - επίσης αντιδημοφιλή - δημοσιονομικά ελλείμματα. Χάρη στο πάμφθηνο χρήμα, οι τράπεζες βλέπουν τα κέρδη τους και τις δραστηριότητες λιανικής τραπεζικής τους να συμπιέζονται. Οι αποταμιευτές, που ήδη διαμαρτύρονται, θα εξοργιστούν έτι περαιτέρω εάν οι τράπεζες αρχίσουν να εφαρμόζουν πολιτική αρνητικών επιτοκίων και στις καταθέσεις των μικροκαταθετών. Πράγματι, ορισμένοι, Γερμανοί πολιτικοί ήδη ζητούν να απαγορευθεί νομικά οποιαδήποτε τέτοια κίνηση.\nΌσο περισσότερο πάρει στην κυβέρνηση της Γερμανίας να αποφασίσει εφαρμόσει την ενδεδειγμένη δημοσιονομική πολιτική, τόσο περισσότερο θα κινείται η ΕΚΤ προς τη λήψη "ακραίων" νομισματικών μέτρων - και τόσο λιγότερο θα αρέσει κάτι τέτοιο στους Γερμανούς.\nΗ κυβέρνηση της Γερμανίας θα πρέπει να βάλει άμεσα στην άκρη την πολιτική μηδενικού δανεισμού και να παρουσιάσει νέα δημοσιονομικά σχέδια. Θα πρέπει επίσης να αρχίσει τη διαδικασία αναθεώρησης της πρόβλεψης για αυτόματο "φρένο" στο χρέος που είχε προστεθεί στο σύνταγμά της μετά τη χρηματοπιστωτική κρίση του 2008. Η τελευταία δίνει κάποια περιθώρια κρατικού δανεισμού, ωστόσο όχι εκείνου που χρειάζεται σε περιόδους σαν τη σημερινή.\nΒεβαίως, αυτές οι αλλαγές θα χρειαστεί να συνοδεύονται από κάποιες πειστικές εξηγήσεις, ωστόσο αυτό δεν τις καθιστά λιγότερο απαραίτητες. Μπορεί κανείς να το θέσει στους ψηφοφόρους ως εξής: η αποτυχία του να ενεργήσει κανείς σε μια φάση όπως η τωρινή θα ήταν το απόγειο της απρονοησίας.


Συνέβη τότε στις 19 Αυγούστου - Down Time\nHome / Συνέβη τότε στη μουσική / Συνέβη τότε στις 19 Αυγούστου\n9:54:00 μ.μ. Συνέβη τότε στη μουσική Edit\n1883 - Κοκό Σανέλ. Η Κοκό Σανέλ (Coco Chanel, ψευδώνυμο της Γαλλίδας Γκαμπριέλ Σανέλ, γαλλ.Gabrielle Bonheur Chanel) ήταν μια από τις διασημότερες σχεδιάστριες μόδας του 20ού αιώνα (19 Αυγούστου 1883 - 10 Ιανουαρίου 1971). Το 1909 άνοιξε το πρώτο της κατάστημα στο Παρίσι, με γυναικεία καπέλα. Ίδρυσε ομώνυμο οίκο μόδας που παραμένει στην επικαιρότητα μέχρι σήμερα. Το 1923 δημιούργησε το άρωμα "Σανέλ № 5" και εφηύρε το μικρό μαύρο φόρεμα.\nΗ Coco Chanel είχε ελάχιστη υπομονή και πολύ ταλέντο.\n1946 - Μπιλ Κλίντον. Ο Γουίλλιαμ Τζέφφερσον "Μπιλ" Κλίντον (αγγλ. William Jefferson 'Bill' Clinton γενν. ως William Jefferson Blythe III) ήταν ο 42ος Πρόεδρος των Ηνωμένων Πολιτειών Αμερικής, από τον Ιανουάριο του 1993 έως τον Ιανουάριο του 2001. Προηγουμένως είχε διατελέσει Κυβερνήτης της Πολιτείας του Αρκάνσας για 12 συνολικά έτη (1978-1980, 1982-1992), εγκαταλείποντας τη θητεία του για να αναλάβει την προεδρία, ως ο πρώτος Δημοκρατικός Πρόεδρος μετά τον Τζίμμυ Κάρτερ. Είναι παντρεμένος με τη γερουσιαστή της Νέας Υόρκης και πρώην υποψήφια πρόεδρο των εκλογών του 2008, Χίλαρι Κλίντον, και έχει μία κόρη, την Τσέλσι.\n1949 - Νικόλας Άσιμος. Ο Νικόλας Άσιμος (1949 - 1988) ήταν στιχουργός, συνθέτης και τραγουδιστής του ελληνικού ροκ και όχι μόνο. Τραγούδησε και πολλά άλλα τραγούδια σε λαϊκό ύφος. Το πραγματικό του επίθετο ήταν Ασημόπουλος. Ήταν περίπτωση ιδιαίτερα αντισυμβατικού καλλιτέχνη, κυρίως όσον αφορά τον τρόπο ζωής. Οι συμπεριφορές του και τα τραγούδια που έγραψε θεωρήθηκαν συχνά προκλητικά. Έντονα πολιτικοποιημένο άτομο, που ιδεολογικά δεν ανήκε σε κάποιο χώρο. O ίδιος ποτέ δεν αποδέχτηκε την "ταξινόμηση" σε κάποια ιδεολογία. Ο Άσιμος ήταν αρχικά αριστερός. Απέκτησε όμως αναρχική συνείδηση λίγο αργότερα και στην συνέχεια ξεπέρασε και τους αναρχικούς, καθώς δεν επιθυμούσε να του "κολλούν ταμπέλες".\n1493 - Φρειδερίκος Γ', Αυτοκράτορας της Αγίας Ρωμαϊκής Αυτοκρατορίας.\n1872 - Κάρολος ΙΕ΄ , Βασιλιάς της Σουηδίας και Νορβηγίας,, Σκωτσέζος εφευρέτης.\n1975 - Τζιμ Λόντος, 79, Ελληνοαμερικανός πρωτοπαλαιστής από το Άργος, παγκόσμιος πρωταθλητής το 1930.\n1980 - Ότο Φρανκ, Πατέρας της Άννας Φρανκ .\n1985 - Σάκης Καράγιωργας, Αγωνιστής της Δημοκρατίας.\n2005 - Μο Μόουλαμ, 55, Βρετανίδα πολιτικός, πρωτεργάτρια της ειρήνης στη Βόρεια Ιρλανδία.\n2005 - Κένιον Τζόουνς, 28, μπασκετμπολίστας.\n2005 - Φαϊμαλάγκα Λούκα, 65, Γενικός Διοικητής (2003-2005) και πρωθυπουργός (2001) του Τουβαλού.\nΣυνέβη τότε στις 19 Αυγούστου Reviewed by Down Time on 9:54:00 μ.μ. Rating: 5


www.thetimes.gr - H… πρωταθλήτρια των πέναλτι στο Campionato δεν είναι αυτή που νομίζετε\nSaturday, 17 November 2018 22:28\nΗ διαιτησία είναι μία από τις αγαπημένες συζητήσεις των Ιταλών, οι οποίοι συνήθως βάζουν στο στόχαστρο τη Γιουβέντους. Κάθε φορά που παίρνουν πέναλτι οι Τορινέζοι, μάλιστα, υπάρχουν αναλύσεις επί αναλύσεων, αλλά η αλήθεια είναι λίγο διαφορετική.\nΑπό τη σεζόν 2009-10 μέχρι και σήμερα, σχεδόν μία δεκαετία δηλαδή, η Γιούβε μπορεί να κυριαρχεί έχοντας κατακτήσει επτά συνεχόμενα πρωταθλήματα αλλά στα κερδισμένα είναι πολύ πίσω, καταλαμβάνοντας την 6η θέση στη σχετική λίστα. Μόνο η Ιντερ, από τις μεγάλες ομάδες, έχει πάρει λιγότερα από την Κυρία ενώ στις πρώτες θέσεις γίνεται... ντέρμπι.\nΑς δούμε το top-10 στα πέναλτι από τη σεζόν 2009-10 μέχρι σήμερα, με την κάθε ομάδα της λίστας να έχει δώσει 354 αγώνες πρωταθλήματος σε αυτό το διάστημα.\n10) Ουντινέζε 50 (1 κάθε 7,1 αγώνες)9) Τζένοα 52 (1 κάθε 6,8 αγώνες)8) Ιντερ 53 (1 κάθε 6,7 αγώνες)7) Κάλιαρι 53 (1 κάθε 5,9 αγώνες)6) Γιουβέντους 58 (1 κάθε 6,1 αγώνες)5) Ρόμα 72 (1 κάθε 4,9 αγώνες)4) Φιορεντίνα 74 (1 κάθε 4,8 αγώνες)3) Νάπολι 76 (1 κάθε 4,7 αγώνες)2) Λάτσιο 76 (1 κάθε 4,7 αγώνες)1) Μίλαν 79 (1 κάθε 4,5 αγώνες)\nMore in this category: « Γκούμας: Η Εθνική Νέων δεν έχει να ζηλέψει τίποτα από Ιταλία και Ισπανία Ο γιος του Μανούτ Μπολ βαδίζει στα χνάρια του πατέρα του »


ΔΡΑΣΗ ΤΟΥ ΠΑΡΑΡΤΗΜΑΤΟΣ\nΣτη καταπράσινη αυλή της "ΚΡΗΝΗΣ" ενός πολύ ιδιαίτερου τοπικού "στεκιού" υψηλής γευσιγνωσίας, οι "ΕΛΛΗΝΕΣ ΚΕΝΤΑΥΡΟΙ ΚΑΛΑΜΑΤΑΣ" αναπτύσσουν τη δική τους προπονητική δυναμική υπό την καθοδήγηση του Αρχηγού του Παρατήματος Αθανάσιου Ψωρομύτη.\nΚαι μπορεί η αυλή να είναι πολύ ..."cool" αλλά τα Τόξα των Συνασκουμένων είναι ..."on fire" με τα σφυρίγματα του Αθανασίου, ενώ οι ευφυείς κινούμενοι και σταθεροί στόχοι μετατρέπονται σε ..."σκατζόχοιρους".\nΌσοι έχουμε απολαύσει τα γευστικότατα πιάτα της "ΚΡΗΝΗΣ" απολαμβάνουμε στο, εν συνεχεία, βίντεο και τα απολαυστικότατα "σερβιρίσματα" του νεαρού επικεφαλής της και Συνασκουμένου μας Χρύσανθου επί των στόχων, ενώ και οι λοιποί εξαίρετοι καλαματιανοί Συνασκούμενοι στη Γραμμή Βολής δείχνουν ότι εξελίσσουν σε πολύ ...gourmet την Τοξοβολία.\nΣε αυτή την Προπόνηση και ο αγαπημένος μας Μελέτιος ανέλαβε και την μύηση στην Τοξοβολία ενός νέου Συνασκουμένου, του Νικολάου, ο οποίος τίμησε την Ομάδα μας με την συμμετοχή του και τον οποίο καλωσορίζουμε εγκάρδια!\nΚαι συγχαίροντας τον Συνασκούμενο Νικόλαο για τις "παρθενικές" τοξεύσεις του, συγχαίρουμε και τον Συνασκούμενο Μελέτιο για την επιτυχή -όπως κρίνει ο Αρχηγός του Παραρτήματος- πρώτη μυητική διδασκαλία του.\nΈτσι, στην υποδειγματική Αναφορά του με την οποία πάντοτε συνοδεύει κάθε Προπόνηση του Παραρτήματός του, ο Αθανάσιος Ψωρομύτης, αυτή την φορά σημειώνει:\n28η ΕΚΠΑΙΔΕΥΤΙΚΗ ΗΜΕΡΙΔΑ\n«Προπόνηση στην Παραδοσιακή Τοξοβολία»\nΔευτέρα, 1η Μαΐου 2017\nΧώρος εκπαίδευσης: Περιαύλιο «Κρήνης», Δυτική Παραλία\nΟΙ συμμετέχοντες συνασκούμενοι ήταν οι:\n1. Προθερμαντικές βολές σε τρείς χρόνους με παραγγέλματα.\n2. Το ίδιο με πρώτο στάδιο με παράλληλη, ταυτόχρονη εισαγωγή του Νικολάου στην τοξοβολία από τον Μελέτιο υπό επίβλεψη.\n3. Βολές με στόχο μπάλα-εκκρεμές μόνο με παράγγελμα έναρξης.\n4. Συντονισμένες βολές μόνο με παράγγελμα έναρξης. Μία βολή κάθε φορά ακολουθούμενη από δύο βήματα προς τον στόχο.\n5. Κινητικές βολές βάδην και σε κυκλική τροχιά.\n6. Κινητικές βολές σε κυκλική τροχιά. Πρώτο σφύριγμα και έναρξη σε βάδην, δεύτερο σφύριγμα και αλλαγή σε τροχάδην.\n7. Κινητικές βολές σε κυκλική τροχιά. Πρώτο σφύριγμα και έναρξη σε βάδην, δεύτερο σφύριγμα αλλαγή σε τροχάδην, τρίτο σφύριγμα τροχάδην και βολή με άλμα.\n8. Κινητικές βολές σε κυκλική τροχιά. Πρώτο σφύριγμα και έναρξη σε βάδην, δεύτερο σφύριγμα αλλαγή σε τροχάδην, τρίτο σφύριγμα τροχάδην και βολή με άλμα. Κάθε επιπλέον σφύριγμα κυκλικές εναλλαγές από πρώτο βήμα (βλέπε βίντεο 100_9382).\nΠρώτη και επιτυχημένη απόπειρα του Μελέτιου σε εισαγωγή νεολέκτου συνασκουμένου υπό επίβλεψη. Ο νεόλεκτος Νικόλαος ανταποκρίθηκε τόξευσε πολύ καλά άμεσα ενώ ανταποκρίθηκε εξαιρετικά τόσο στις κινητικές βολές όσο και στον στόχο εκκρεμές.\nΗ Χριστίνα χρειάζεται να κατανοήσει καλύτερα τον τρόπο άφεσης της χορδής.\nΟ Χρύσσνθος και η κόρη του πολύ άνετοι στις βολές τους.\nΣυζήτηση στον κύκλο για μελλοντικές ομαδικές εξορμήσεις στην Αθήνα για προπονήσεις ιππασίας.\nΠροβλήματα με τις μπαταρίες της φωτογραφικής μηχανής.\nΚι εμείς, πάντοτε υπερήφανοι για τους "ΕΛΛΗΝΕΣ ΚΕΝΤΑΥΡΟΥΣ ΚΑΛΑΜΑΤΑΣ" και τον, εξαιρετικό επικεφαλής τους, Συνασκούμενό μας Αθανάσιο Ψωρομύτη σε μια Ομάδα όπου η πειθαρχία, η σοβαρότητα και η τυπικότητα μπορεί να βρίσκονται σε πλήρη αντίθεση με την περιρρέουσα παρακμή, όμως διασφαλίζουν την πρόοδο των χαρακτήρων των "ΕΛΛΗΝΩΝ ΚΕΝΤΑΥΡΩΝ"!\nΕτικέτες ΕΛΛΗΝΕΣ ΚΕΝΤΑΥΡΟΙ ΚΑΛΑΜΑΤΑΣ, ΕΝΣΤΙΚΤΩΔΗΣ ΤΟΞΟΒΟΛΙΑ, παραδοσιακη τοξοβολια, GREEK CENTAURS OF KALAMATA, traditional archery


Ποια είναι τα ασφαλέστερα μέρη για διακοπές – Εκπληξη… η κακή θέση της Ελλάδας – HANIA.news\nΠοια είναι τα ασφαλέστερα μέρη για διακοπές – Εκπληξη… η κακή θέση της Ελλάδας\nΤο Which? Travel συγκέντρωσε, με βάση τα στοιχεία του Παγκόσμιου Οικονομικού Φόρουμ, τα ασφαλέστερα μέρη στον κόσμο για διακοπές και κάποια από τα αποτελέσματα προκαλούν έκπληξη.\nΗ λίστα προκύπτει από διάφορα στατιστικά στοιχεία, όπως ποσοστά εγκληματικότητας, τρομοκρατικές απειλές, κίνδυνο φυσικών καταστροφών και θέματα υγείας, από 20 χώρες, ανάμεσά τους και η Ελλάδα.\nΣε ορισμένες κατηγορίες, προορισμοί σε Ευρώπη και ΗΠΑ φάνηκαν να κρύβουν μεγαλύτερο κίνδυνο για τους ταξιδιώτες συγκριτικά με περιοχές στη Μέση Ανατολή και τη Βόρεια Αφρική. Ενδεικτικά, οι ΗΠΑ, η Γαλλία και η Ελλάδα χαρακτηρίστηκαν λιγότερο ασφαλείς προορισμοί απ’ ό,τι το Μαρόκο και η Ιορδανία αναφορικά σε επίπεδο εγκληματικότητας.\nΕυρωπαϊκές χώρες, όπως οι Γαλλία, Ισλανδία, Ιταλία και Ισπανία θεωρούνται πως είναι οι λιγότερο επικίνδυνες σε θέματα υγείας, μαζί με τα Ηνωμένα Αραβικά Εμιράτα, τον Καναδά, την Ιαπωνία και τις ΗΠΑ.\nΣχετικά με την εγκληματικότητα, οι τρεις πιο ασφαλείς προορισμοί παραδόξως δεν ανήκουν στην Ευρωπαϊκή Ένωση (Ισλανδία, Ηνωμένα Αραβικά Εμιράτα, Σιγκαπούρη), με την Ισπανία να έρχεται στη συγκεκριμένη κατηγορία στην τέταρτη θέση.\nΗ Γαλλία ήταν η μόνη χώρα της Ευρώπης που περιλαμβάνεται στις πέντε καλύτερες, όταν εξετάσουμε τον κίνδυνο φυσικών καταστροφών. Η Ισλανδία και τα Ηνωμένα Αραβικά Εμιράτα βρέθηκαν ξανά σε υψηλές θέσεις, στη δεύτερη και τρίτη αντίστοιχα, με τα νησιά Μπαρμπέιντος να είναι στην κορυφή και τη Σιγκαπούρη να έρχεται τέταρτη.\nΚίνδυνος φυσικών καταστροφών (από τον μικρότερο στον μεγαλύτερο)\n– Ηνωμένα Αραβικά Εμιράτα\n– Νότια Αφρική\nΚίνδυνος εγκληματικότητας (από τον χαμηλότερο στον υψηλότερο)\nΤο Which? χρησιμοποίησε στοιχεία από τα World Risk Report, World Economic Fund, UK Foreign Office (FCO).\nΕΚΠΛΗΞΗ Η ΚΑΚΗ ΘΕΣΗ ΤΗΣ ΕΛΛΑΔΑΣ\nΠΟΙΑ ΕΙΝΑΙ ΤΑ ΑΣΦΑΛΕΣΤΕΡΑ ΜΕΡΗ ΓΙΑ ΔΙΑΚΟΠΕΣ\nΣφοδρή επίθεση Σόρος στην Κίνα: Αποτελεί τον μεγαλύτερο κίνδυνο για την παγκόσμια ελευθερία\nΠαγκόσμιο Οικονομικό Φόρουμ: Αν απαρνηθούμε το μοσχαρίσιο κρέας θα σωθούν εκατομμύρια ζωές\nΟι χώρες με τις καλύτερες τεχνολογικές υποδομές στον κόσμο\nΣτα έξι δισ. ευρώ ο εισπρακτικός στόχος της ΑΑΔΕ για το 2018\nΚατατέθηκε στη Βουλή η τροπολογία για τα αναδρομικά των ειδικών μισθολογίων


Εδώ Πιερία News: 03/24/13\nΤΣΑΓΚΑΡΟΤΡΙΤΗ ΣΤΟΝ ΚΟΛΙΝΔΡΟ.\nΓια ακόμη μια φορά οι ήχοι των τσουκανιών ξεσήκωσαν τον Κολινδρό. Επαγγελματίες και παιδιά περπάτησαν στους δρόμους του χωριού,επισκέφτηκαν μαγαζιά\nτραγουδώντας παραδοσιακά τολμηρά τραγούδια. Στη συνέχεια ακολούθησε γλέντι στη ταβέρνα "ΣΤΑΒΑΡΑΣ" όπου παρευρέθηκαν ο πρόεδρος του ΣΕΒΕ κ. Δημήτριος Λακασάς, ο πρόεδρος του Επιμελητηρίου\nκ. Ηλίας Χατζηχριστοδούλου και πολιτικοί του τόπου μας, οι οποίοι τίμησαν με την παρουσία τους την αναβίωση του εθίμου κρατώντας το ζωντανό.\nΑπό το Σωματείο Επαγγελματιών και Εμπόρων Κολινδρού.\nΧωρίς άγχος και παίζοντας πολύ καλό ποδόσφαιρο οι πιτσιρικάδες του Εθνικού Ν Κεραμιδίου έδειξαν ότι στο φετινό πρωτάθλημα άξιζαν κάτι παραπάνω στο βαθμολογικό πίνακα. Η ουσία είναι ότι σχεδόν σε όλα τα παιγνίδια έπαιξαν καλό ποδόσφαιρο. Έτσι και μέσα στην έδρα της Αναγέννησης Κολινδρού, ήταν η ομάδα που θαύμασαν οι φίλαθλοι που βρέθηκαν στο γήπεδο, αφού είδαν νεαρά παιδιά να αγωνίζονται με τέτοιο τρόπο που να χαίρεσαι να τους βλέπεις. Παράγοντες αλλά και ποδοσφαιριστές της τοπικής ομάδος, μετά το παιγνίδι έδωσαν συγχαρητήρια στους πιτσιρικάδες και δήλωσαν πολύ ικανοποιημένοι που υπάρχει ομάδα που τολμά και δίνει ευκαιρίες σε δεκαπεντάχρονα παιδιά να αγωνίζονται σε ένα τέτοιο ανταγωνιστικό και δύσκολο πρωτάθλημα.\nΠΡΩΤΟ ΗΜΙΧΡΟΝΟ: Καλύτερη η φιλοξενούμενη ομάδα του Εθνικού, με αντίπαλο μία πολύ καλή και δυνατή ομάδα όπως είναι η Αναγέννηση. Με καλή κυκλοφορία της μπάλας και σωστή ανάπτυξη του παιγνιδιού, δημιούργησε καλές φάσεις και αρκετές ευκαιρίες. Η υπεροχή καρποφόρησε σχετικά νωρίς στο 25 λεπτό με γκολ του Σταθακόπουλου που με δυνατό γυριστό σουτ μέσα από την περιοχή βρήκε επιτέλους δίχτυα και έκανε το 0-1.Στη μία και μοναδική καλή ευκαιρία η τοπική ομάδα ισοφάρισε (1-1) στο 35 λεπτό του αγώνα.\nΣτο δεύτερο ημίχρονο η ομάδα του Εθνικού ήταν καλύτερη από ότι στο πρώτο ημίχρονο, ξεκίνησε με δύο αλλαγές, με την είσοδο και πάλι του 14χρονου Μιχαηλίδη, έπαιξε στο ίδιο μοτίβο, με στρωτό και ωραίο ποδόσφαιρο. Δέν κατάφερε να πετύχει και δεύτερο τέρμα, παρότι η τοπική ομάδα έπαιξε για 15 λεπτά με δέκα παίκτες αφού ποδοσφαιριστής της έκανε μία βλακώδη και μεμονωμένη ενέργεια να επιτεθεί σε αντίπαλο και να τον πιάσει απο το λαιμό, με αποτέλεσμα να αποβληθεί σωστά από τον διαιτητή κ.Λαφατζή.\nΣημείωση: Γενικά ο αγώνας ήταν πολύ καλός και πλήν εξαιρέσεων η συμπεριφορά των ποδοσφαιριστών της τοπικής ομάδος και η φιλοξενία ήταν πολύ καλή.\nΕΘΝΙΚΟΣ Ν ΚΕΡΑΜΙΔΙΟΥ (COACH ΜΥΣΤΑΚΙΔΗΣ ΙΩΑΝΝΗΣ):ΤΣΑΟΥΣΙΔΗΣ, ΜΥΣΤΑΚΙΔΗΣ, ΤΖΙΝΟΒΙΤΣ, ΠΑΝΑΓΙΩΤΙΔΗΣ, ΤΣΑΟΥΣΙΔΗΣ ΣΤΑΥΡΟΣ, ΚΑΚΑΛΟΣ, ΣΚΟΥΡΤΗ, (46 ΜΙΧΑΗΛΙΔΗΣ) ΜΑΧΑΙΡΙΔΗΣ (46 ΤΑΚΟΣ), ΓΚΑΝΑΒΑΣ, ΤΣΟΠΟΖΙΔΗΣ, ΣΤΑΘΑΚΟΠΟΥΛΟΣ (75 ΒΑΦΕΙΑΔΗΣ)\nΕπομένως, τα όσα συμβαίνουν στην Ελλάδα (σ.σ.: Ηδη από το Μάρτη του 2012, ο ίδιος ο Γερμανός επικεφαλής του Ευρωπαϊκού Ταμείου Χρηματοπιστωτικής Σταθερότητας (EFSF), ο Κλάους Ρέγκλινγκ, αποκάλυπτε μιλώντας στο γερμανικό περιοδικό «Focus» ότι από τα μέχρι εκείνη τη στιγμή λεγόμενα «πακέτα στήριξης» προς την Ελλάδα, τα κέρδη της Γερμανίας ξεπερνούσαν τα 15 δισ. ευρώ, ενώ ακόμα και με τους πιο συγκρατημένους υπολογισμούς του οικονομολόγου Thomas Fricke, που δημοσιεύτηκαν το Μάη του 2011 στη γερμανική έκδοση «Financial Times», τα κέρδη του γερμανικού κεφαλαίου μόνο από την αξιοποίηση των λεγόμενων «πακέτων στήριξης» προς την Ελλάδα δε θα είναι λιγότερα από 10 δισ. ευρώ),τα όσα συμβαίνουν στην Κύπρο, στην Πορτογαλία, στην Ισπανία κ.λπ.,δεν είναι το αποτέλεσμα της «κακής φύσης των Γερμανών». Είναι το αποτέλεσμα που προκύπτει από την αδυσώπητη φύση του κεφαλαίου, ανεξαρτήτως εθνικότητας.\nH Άνγκελα Μέρκελ είναι γνωστή για τη μετρημένη προσέγγισή της ακόμη και για τα πιο αμφιλεγόμενα ζητήματα. Η κρίση στην Κύπρο, ωστόσο, έχει εξοργίσει τη γερμανίδα καγκελάριο. Σε κοινοβουλευτικές συνεδριάσεις που έλαβαν χώρα το πρωί της Παρασκευής, ελάχιστα έκρυψε την οργή της, αναφέρει η Spiegel Online.\nΕίναι από τις ελάχιστες φορές που οι βουλευτές του κυβερνητικού συνασπισμού είδαν την καγκελάριο Μέρκελ τόσο αναστατωμένη. Είτε επρόκειτο για εκλογικές ήττες, είτε για ενδοκυβερνητικές διαμάχες, είτε για την κρίση του ευρώ, σχεδόν πάντοτε έβρισκε ένα ψύχραιμο και μετριοπαθή τρόπο στις δηλώσεις της, ακόμα κι αν οι υπόλοιποι είχαν καταληφθεί από πανικό. Έτσι, έχει κερδίσει με την αξία της τη φήμη ότι είναι ψυχρή και υπολογιστική. Όμως η κατάσταση στην Κύπρο φαίνεται ότι την έχει φτάσει στα όριά της.\nΣε συναντήσεις της, την Παρασκευή, με βουλευτές των Χριστιανοδημακρατών (CDU) και αργότερα με βουλευτές του μικρότερου κυβερνητικού εταίρου, των Ελεύθερων Δημοκρατών (FDP), γρήγορα έγινε σαφές ότι η υπομονή της για την Κύπρο έχει αρχίσει να εξαντλείται. Από κοινού με τον γερμανό υπουργό Οικονομικών, Βόλφγκανγκ Σόιμπλε, κατέστησαν απολύτως σαφή την απογοήτευσή τους για το σχέδιο της Λευκωσίας, αναφορικά με το Επενδυτικό Ταμείο Αλληλεγγύης και το κούρεμα των μη εξασφαλισμένων καταθέσεων της Τράπεζας Κύπρου (προκειμένου να βρεθούν τα 5.8 δισ. Ευρώ). «Ελπίζω να μην οδηγηθούμε σε συντριβή», είπε η καγκελάριος Μέρκελ σε βουλευτή του FDP, σύμφωνα με πληροφορίες της Spiegel Online.\nΕπισημαίνεται ότι η καγκελάριος έχει προειδοποιήσει εδώ και καιρό για πιθανό ντόμινο στην ευρωζώνη, εάν ένα κράτος-μέλος κήρυττε αδυναμία αποπληρωμής χρέους ή πτώχευε. Αλλά τώρα πια, η κυβέρνησή της δεν αποκλείει αυτή την πιθανότητα. Με τα χρονικά περιθώρια να εξαντλούνται, οποιοδήποτε είδος εισφοράς κι αν τεθεί σε εφαρμογή ως μέρος όσων πρόκειται να συμφωνηθούν με την τρόικα, μοιάζει εξαιρετικά δύσκολο να μπορέσει να εξαλειφθεί ο κίνδυνος πτώχευσης της Κύπρου. Πάντως οι ελπίδες για ένα οικονομικό πακέτο βοήθειας, αποδεκτό από την Ευρώπη και τη Γερμανία, σταδιακά εξαφανίζονται, έγραφε η Spiegel την Παρασκευή. Οι βουλευτές του κυβερνητικού συνασπισμού στο Βερολίνο γίνονται όλο και πιο απαισιόδοξοι. Όταν ρωτήθηκε αν πιστεύει ότι μια πτώχευση της Κύπρου είναι πιθανή, ο Νόρμπερτ Μπάρτλε, στέλεχος του CDU, δήλωσε ότι κάτι τέτοιο «δεν μπορεί να αποκλειστεί».\nΗ κα Μέρκελ από την πλευρά της, κατάφερε την Παρασκευή να πιέσει τον εαυτό της να επιστρέψει στα μετρημένα λόγια της, για τα όποια φημίζεται. Επέμεινε ότι θα προσπαθήσει να «είναι συναισθηματικά σοφή». Όμως, αυτή την Παρασκευή, δεν ήταν εύκολο.\nRead more: http://tolimeri.blogspot.com/#ixzz2ORF8FMu5\nΤερματοφύλακας επιστρέφει στην εστία του με… μηχανάκι! [Video]\nΌταν ένας τερματοφύλακας προωθείται στην αντίπαλη περιοχή για κάποια στημένη φάση...\nπάντα υπάρχει το ρίσκο να μην προλάβει να γυρίσει στο τέρμα του και να δεχτεί έτσι ένα εύκολο γκολ…\nΚαι κάπου εκεί, έρχεται ο απίθανος πρωταγωνιστής του παρακάτω βίντεο να αλλάξει εντελώς όσα ξέραμε μέχρι τώρα!\nΚαι όμως, υπάρχουν κάποιοι που ακόμη και σήμερα το πρωί ψωνιζαν στα LIDL!!\nΤην ώρα που ο αρχιαπατεώνας Σόιμπλε ενορχηστρώνει την επίθεση στην Κύπρο για να πλουτίσουν οι Γερμανικές τράπεζες πάνω στο αίμα του κυπριακού λαού, την ώρα που η Μέρκελ εκβιάζει για να βάλει στο χέρι το αέριο της Κύπρου ρίχνοντας στο παιχνίδι ακόμα και την τουρκική απειλή, υπήρχαν συμπατριώτες μας που ΣΑΝ να μην τρέχει τίποτα ΨΩΝΙΖΑΝ στα LIDL!\nΔεν κάνουμε στους Γερμανούς σαν εταίροι, αλλα τους κάνουμε για πελάτες!\nΑν δεν βάλουμε μυαλό, ούτε η Ρωσίες ούτε ο Θεός ο ίδιος δεν θα μας γλιτώσει.\nΑς πανε να πουλήσουν στην Μέρκελ.\nΤο χωριό που δεν έχει δρόμους - Κυκλοφορούν όλοι με... βάρκες!\nΠως θα σας φαινόταν να ζείτε σε ένα σπίτι που δεν έχει δρόμους;\nΟι κάτοικοι στο χωριό Giethoorn της ολλανδικής επαρχίας του Overijssel το έχουν συνηθίσει. Αντί για δρόμους το χωριό έχει… κανάλια που φτάνουν τα 7,5 χιλιόμετρα!\nΈχουν κατασκευαστεί περίπου 50 μικρές ξύλινες γέφυρες, που περνούν πάνω από το τρεχούμενο νερό και διευκολύνουν την πρόσβαση στα σπίτια, τα περισσότερα από τα οποία είναι χτισμένα πάνω σε νησάκια.\nΌλες οι μετακινήσεις είναι… πλωτές και αθόρυβες, με βαρκούλες που δεν διαταράσσουν την ηρεμία και τη γαλήνη των κατοίκων.\nΤο χωριό αποκαλείται και «Βενετία της Ολλανδίας», κι όπως θα δείτε και στις εικόνες όχι άδικα…\nΓράφει ο Εconomics\nΗ ΕΚΤ είχε εγγράφως ενημερώσει τις αρμόδιες αρχές ότι αν δεν κλείσει η υπόθεση του ΤΤ με κάποιο τρόπο έως τις 11 Ιανουαρίου, θα αποσύρει το ELA την παρεχόμενη ρευστότητα. Εν συνεχεία αποδέχθηκε παράταση μιας εβδομάδας έως τις 18 Ιανουαρίου.\nΛίγες μέρες αργότερα, στις 31 Ιανουαρίου βγαίνει ο Σάλλας και μιλά για πλήρη κάλυψη του 10% της ιδιωτικής συμμετοχής στην αύξηση του μετοχικού κεφαλαίου.\nΌλοι απορούν πώς θα το πετύχει αυτό.\nΟι κυπριακές τράπεζες τελικά περνούν στον έλεγχο της Πειραιώς, στην τράπεζα που μέχρι πριν δυο χρόνια ήταν έτοιμη να βάλει λουκέτο και έγινε “κολοσσός” εν μέσω κρίσης! Το Sigmaliveσήμερα αποκαλύπτει ότι τα νομοσχέδια στην Κύπρο έφεραν υπογραφή 14 Ιανουαρίου του 2013. Την ίδια περίοδο δηλαδή, που ο πανικός με το ΤΤ ήταν σε πλήρη εξέλιξη και έδωσαν παράταση και για να δουν τι θα κάνουν, έχοντας την τράπεζα ως “back up”.\nΠοιος δεν γνώριζε στην Ελλάδα;\nΕλλάδα: Μυστική σύσκεψη για τις κυπριακές τράπεζες\nΝέες τεχνολογίες της Apple προστατεύουν το iPhone εάν σου πέσει\nΣου έχει τύχει κάποιες φορές στο παρελθόν να σου πέσει από τα χέρια το smartphone σου κι αφού αυτό προσγειωθεί στο πάτωμα...\nνα περνάνε μερικά εφιαλτικά δευτερόλεπτα μέχρι να διαπιστώσεις εάν «ζει» ή όχι;\nΑν δε σου έχει τύχει, έχεις την τύχη με το μέρος σου. Επειδή όμως σε πολλούς έχει τύχει, η Apple εξασφάλισε πατέντα, η οποία δημοσιεύτηκε χθες, προκειμένου να απαλλάξει –τουλάχιστον- τους κατόχους iPhone από αυτό τον πονοκέφαλο.\nΣε αυτή γίνεται λόγος για ένα μηχανισμό, εφοδιασμένο με αισθητήρα, ο οποίος θα αντιλαμβάνεται την πτώση και θα μπορεί να αλλάζει το κέντρο βάρους της συσκευής, ώστε να μειώνονται -στο βαθμό που κάτι τέτοιο είναι εφικτό- οι αρνητικές συνέπειες μίας πρόσκρουσης.\nΈτσι, η συσκευή θα χτυπάει στο πάτωμα σε ένα πιο ανθεκτικό της σημείο κι όχι στο πιο εύθραυστο, όπως παραδείγματος χάρη, στο πλάι κι όχι με την οθόνη, η οποία μπορεί εύκολα να σπάσει.\nΠροκειμένου να επιτευχθεί κάτι τέτοιο, προβλέπεται η περιστροφή της συσκευής κατά την πτώση ή ακόμα κι η αφαίρεση της μπαταρίας εάν κάτι τέτοιο κριθεί αναγκαίο βάσει πάντα των συνθηκών της πτώσης.\nΕπίσης, στην πατέντα αναφέρεται ένα «φύλλο αέρα», το οποίο, ουσιαστικά, θα λειτουργεί σαν αερόσακος για το iPhone και θα δίνει μια ώθηση σε αυτό με σκοπό και πάλι να μετριαστούν οι επιπτώσεις του χτυπήματος στο έδαφος. Η Apple φημολογείται να αναπτύσσει την εν λόγω τεχνολογία ήδη από το Νοέμβριο του 2011.\nΜία τελευταία πρόταση είναι τα αναδιπλούμενα κουμπιά ή ακουστικά και καλώδια τροφοδοσίας, τα οποία όταν θα αντιλαμβάνονται πτώση της συσκευής θα παραμένουν σφιχτά κολλημένα σε αυτή, προκειμένου να μην «ξεχαρβαλώνονται» κατά τη σύγκρουση.\nΗ χαμογελαστή φάλαινα!\n"Μούρη" με μούρη ήρθε μία φάλαινα με έναν φωτογράφο. Καθώς το θηλαστικό κυνηγούσε την ψαριά του στα βάθη του Ειρηνικού Ωκεανού...\nείδε την κάμερα και δεν αντιστάθηκε. Πέρασε χαμογελώντας και δείχνοντας περήφανα το καλό της προφίλ!\nΤο γιγάντιο θηλαστικό ανήκει στην ίδια κατηγορία με την όρκα φάλαινα, αλλά έχει διαφορετικά πτερύγια, ζει σε θερμότερα νερά και τρέφεται μόνο με ψάρια.\nΜυστήριο... όποτε έχουμε χούντα στην Ελλάδα, γίνεται επιδρομή στην Κύπρο!\nΚαυσαέρια και παθητικό κάπνισμα εξίσου επικίνδυνα για το παιδικό άσθμα\nΕξίσου επικίνδυνη με το παθητικό κάπνισμα είναι για την εμφάνιση παιδικού άσθματος η ατμοσφαιρική ρύπανση που προκαλείται από τα καυσαέρια των αυτοκινήτων, σύμφωνα με νέα έρευνα.\nΗ έρευνα πραγματοποιήθηκε...\nσε δέκα ευρωπαϊκές πόλεις και έδειξε ότι περίπου το 14% των περιπτώσεων χρόνιου παιδικού άσθματος προκαλείται από την έκθεση στη μόλυνση της ατμόσφαιρας, ποσοστό που δεν απέχει ιδιαιτέρως από εκείνο των περιστατικών στα οποία αιτία είναι το παθητικό κάπνισμα. Σύμφωνα με τον Παγκόσμιο Οργανισμό Υγείας, το ποσοστό αυτό αγγίζει το 18%.\nΓια τις ανάγκες της έρευνας, οι επιστήμονες χρησιμοποίησαν μια μέθοδο με την οποία υπολογίζουν τον αντίκτυπο που προκαλεί η μόλυνση της ατμόσφαιρας στους κατοίκους των πόλεων και πολύ περισσότερο σε εκείνους που ζουν κοντά σε κεντρικούς δρόμους.\nΕπίσης, χρησιμοποίησαν στοιχεία από πρόσφατες επιδημιολογικές μελέτες, κατά τις οποίες είχε διαπιστωθεί ότι τα παιδιά που κατοικούν σε τέτοιες περιοχές παρουσιάζουν υψηλότερα ποσοστά άσθματος.\nΜέχρι σήμερα, οι επιστήμονες γνώριζαν ότι η ατμοσφαιρική ρύπανση ευθύνεται μόνο για την πρόκληση ορισμένων συμπτωμάτων άσθματος, καθώς δεν είχε ανακαλυφθεί ότι επιβαρύνει τους ασθενείς που ζουν κοντά σε δρόμους μεγάλης κυκλοφορίας οχημάτων.\nΗ έρευνα δημοσιεύθηκε πρόσφατα στην ιστοσελίδα της επιστημονικής έκδοσης European Respiratory Journal. Σημειώνεται ότι η Ευρωπαϊκή Επιτροπή έχει ανακηρύξει το 2013 «Έτος Αέρα», με σκοπό να προβληθεί η σημασία της καθαρής ατμόσφαιρας για την υγεία και να γίνουν περισσότερες δράσεις ώστε να αποκτήσουν οι πόλεις της Ευρώπης πιο καθαρό αέρα.\nΤερματοφύλακας επιστρέφει στην εστία του με… μηχαν...\nΤο χωριό που δεν έχει δρόμους - Κυκλοφορούν όλοι μ...\nΝέες τεχνολογίες της Apple προστατεύουν το iPhone ...\nΜυστήριο... όποτε έχουμε χούντα στην Ελλάδα, γίνετ...\nΚαυσαέρια και παθητικό κάπνισμα εξίσου επικίνδυνα ...\nΣάλος με ανακοίνωση υπέρ του Κατίδη\n6 λάθη με τις σκιές ματιών που πρέπει να αποφύγετε\nΔημοσκόπηση: 40,4% υπέρ της διάλυσης της Ε.Ε., 45%...\nElliniko Rock ''H Ali8eia Ponaei'' - Φata Morgana ...\nElliniko Rock ''Taxidi Agnostou Proorismou'' - Φat...\nΑΡΧΕΛΑΟΣ ΚΑΤΕΡΙΝΗΣ: "Γιορτή Χάντμπολ" (Φωτορεπορτάζ)\nΒ΄ΕΠΣ ΠΙΕΡΙΑΣ: Αποτελέσματα 26ης-Βαθμολογία-Επόμεν...\nΚινητοποιήσεις την 25η Μαρτίου;\nΣτην Κρήτη δεν θέλουν πολιτικούς στην παρέλαση της...\nΟι κακοποιημένες γυναίκες μπορεί να γεννήσουν αυτι...


5 κινήσεις για να κάνεις καλή εντύπωση στην πρώτη συνέντευξη για δουλειά | mycampus.gr\n5 κινήσεις για να κάνεις καλή εντύπωση στην πρώτη συνέντευξη για δουλειά\nΗ πρώτη εντύπωση παίζει ρόλο. Το έχουμε ξανά πει. Ειδικά σε ένα business περιβάλλον. Στη διάρκεια μιας πρώτης συνάντησης, έχεις περίπου 7 δευτερόλεπτα, για να κάνεις καλή ή κακή πρώτη εντύπωση. Αν πας στο δεύτερο μονοπάτι, είναι πολύ πιθανό να είσαι χαμένος στο τέλος της συνάντησης.


Γ.Βελισσαράκος: 'Υπερήφανος για τους παίκτες μου'\nΓ.Βελισσαράκος: ‘Υπερήφανος για τους παίκτες μου’\npannikolaou 14 Ιανουαρίου, 2018 238\nΑπόλυτα ευχαριστημένος και υπερήφανος όπως είπε χαρακτηριστικά, ήταν ο κόουτς της ΑΓΕ Χαλκίδας Γιώργος Βελισσαράκος για τη μεγάλη εκτός έδρας νίκη της ομάδας του μέσα στη Θήβα επί του Άρη.\n‘Πετύχαμε μια σπουδαία νίκη απέναντι σε ένα από τα φαβορί του πρωταθλήματος, τον Άρη Θήβας. Γνωρίζαμε ότι θα αντιμετωπίσουμε μια από τις καλύτερες ομάδες της κατηγορίας μας, με πολύ ικανούς παίκτες.\nΒάλαμε στόχο να παίξουμε άμυνα με συνεργασίες πάνω στους παίκτες-κλειδιά του Άρη Θήβας και πράγματι οι παίκτες μου το έκαναν καταπληκτικά. Έβγαλαν πολύ ενέργεια και πειθαρχία στην άμυνα και αυτή ήταν η βάση της νίκης μας απέναντι σ’ ένα πολύ δυνατό αντίπαλο με πολύ διαφορετικούς στόχους από εμάς.\nΒέβαια, αυτή η νίκη δεν θα έχει καμιά αξία αν δεν κερδίσουμε τα παιχνίδια που πρέπει για την παραμονή μας.\nΉδη μετράμε βασικές απουσίες παικτών (Μάμαλης, Σαββόπουλος), που μας κάνουν πολύ δύσκολη την προσπάθεια. Όμως οι νεαροί παίκτες μας έχουν συνεχή αγωνιστική βελτίωση και μας κάνουν αισιόδοξους ότι με την ουσιαστική προσφορά τους στα παιχνίδια θα καταφέρουμε να πετύχουμε το στόχο μας, την παραμονή μας στην Α’ κατηγορία.\nΣτο συγκεκριμένο παιχνίδι οι παίκτες μου με έκαναν να νιώθω υπερήφανος για αυτό που έβλεπα μέσα στο γήπεδο. Πραγματικά, παρά τις ελλείψεις και τα προβλήματα υγείας που είχαν όλη την εβδομάδα, κατέθεσαν στο γήπεδο όσες δυνάμεις είχαν και λειτούργησαν σαν ομάδα.\nΠιστεύω ότι ο Άρης Θήβας εύκολα θα ξεπεράσει αυτή την απώλεια γιατί έχει πολύ καλό προπονητή και ικανούς παίκτες ώστε να πετύχει το στόχο του’.


Το σπήλαιο στην Κάρυστο\nΤο σπήλαιο της Αγίας Τριάδας\nΑρχική / ΤΑΞΙΔΙΩΤΙΚΕΣ ΕΜΠΕΙΡΙΕΣ / Karystion Blog / Το σπήλαιο της Αγίας Τριάδας\nΤο σπήλαιο της Αγ. Τριάδας στην Κάρυστο.\nΣτην περιοχή της Νοτίου Καρυστίας του Νομού Ευβοίας υπάρχει ένας μεγάλος αριθμός σπηλαίων. Έχουν καταγραφεί 32 σπήλαια καθώς και στοές ορυχείων (9 σύγχρονες και 4 αρχαίες). Ένα από τα πιο ενδιαφέροντα σπήλαια είναι αυτό της Αγίας Τριάδας που η φήμη του, η ομορφιά του και η ιδιαιτερότητά του έχει ξεπεράσει τον ελληνικό χώρο.\nΗ θέση Αγία Τριάδα βρίσκεται στους λόφους/πρόποδες του βουνού Όχη, 5 χιλιόμετρα περίπου βόρεια της Καρύστου, σε μία ρεματιά που έχει σπουδαία θέα στην πεδιάδα και τον όρμο της Καρύστου. Πήρε το όνομά της από την ομώνυμη εκκλησία που είναι κτισμένη δίπλα σε μία πηγή. Η πηγή τροφοδοτείται από το νερό ενός υπόγειου ποταμού που διατρέχει το σπήλαιο.\n40 περίπου μέτρα πάνω από την εκκλησία βρίσκεται η είσοδος της σπηλιάς. Οι επισκέπτες που θέλουν να το επισκεφτούν οι οποίοι δεν είναι εξειδικευμένοι σπηλαιολόγοι θα μπορέσουν να διανύσουν μόνο ένα μικρό πρώτο μέρος του σπηλαίου. Η συνολική έκταση είναι πάνω από 3000 μέτρα και η διαδρομή περνά από μαιάνδρους, αίθουσες, μικρές λίμνες, καταρράκτες, σιφώνια, ρήγματα, στενές στοές κλπ., που έχουν σχηματιστεί από την πολυετή ροή του υπόγειου ποταμού. Για να προχωρήσει κανείς μέχρι τα τελικά στάδια θα πρέπει να έχει αθλητικές ικανότητες ορειβάτη, αναρριχητή, κολυμβητή, καταδύτη, να έχει γνώσεις σπηλαιολογίας και ψυχική δύναμη.


ΠΕΙΣΜΑΤΙΚΑ… « Ι. Ν. «ΜΕΓΑΛΗΣ» ΠΑΝΑΓΙΑΣ - ΑΓΙΟΥ ΔΗΜΗΤΡΙΟΥ ΘΗΒΩΝ\nΑρχική » Πνευματικά Κείμενα » Πνευματικής Κατάρτισης και Αυτοσυνειδισίας » ΠΕΙΣΜΑΤΙΚΑ…\n«Μα γιατί επιμένεις;». Πόσες φορές δεν θέσαμε το ερώτημα αυτό στον εαυτό μας, στα παιδιά μας, σε όσους βρίσκονται κοντά μας όταν βλέπουμε μία συμπεριφορά ή μία ιδέα να μην επιτρέπουν την απαγκίστρωση, το νέο ξεκίνημα, την έξοδο από μία παγίδα ζωής; Βέβαια, το πείσμα δεν είναι πάντοτε κακό. Ο πεισματάρης άνθρωπος, όταν βάζει κάποιον καλό στόχο και δίνει όλες του τις δυνάμεις για να τον πετύχει, έχει πολλές πιθανότητες να χαρεί. Το πείσμα λειτουργεί παραγωγικά. το πείσμα αποκαλύπτει δυνατότητες που υπάρχουν εντός μας και που δεν τις γνωρίζουμε σε όλες τους τις εκφάνσεις. Το πείσμα γίνεται παράδειγμα. Μας οδηγεί στην αλήθεια για το ποιοι μπορούμε να είμαστε και όχι μόνο ποιοι φαίνεται ότι είμαστε.\nΥπάρχει όμως και το κουραστικό, το κάποτε καταστροφικό πείσμα. Είναι αυτό ενός εγωκεντρισμού που γίνεται από την μία θυμός και από την άλλη εσωστρέφεια. Ο θυμός είναι ένδειξη ότι θέλουμε να ικανοποιήσουμε επιθυμίες, χωρίς να εξετάσουμε αν μπορούμε και αν μας ταιριάζουν. Το πείσμα γίνεται συσσώρευση θυμού σε μία παρορμητική και επίμονη ενασχόληση με την επιθυμία, ώσπου ο άνθρωπος να μη λογαριάζει ούτε τους άλλους ούτε ποιος είναι. Έτσι ο άνθρωπος γίνεται και εσωστρεφής. Η εμμονή στην επιθυμία ή την ιδέα τον αυτοαπορροφά. Θέλει να αποδείξει ότι μπορεί και δεν λογαριάζει ούτε το αν αξίζει ούτε το αν πρέπει. Συχνά δεν λογαριάζει ούτε τους άλλους. Ο πεισματάρης έχει κέντρο μόνο το «εγώ» του. Έτσι δεν ακούει κανέναν. Και λειτουργεί και αυτοκαταστροφικά και δυσκολεύει τη ζωή των άλλων.\nΟ πεισματάρης είναι ιδιότροπος. Έχει γίνει ένας μικρός θεός που γκρινιάζει για ό,τι δεν μπορεί να εκπληρώσει, που επαναλαμβάνει τις προσπάθειες για να κάνει όχι το ανέφικτο, αλλά αυτό που θα τον δικαιώσει στα μάτια του ότι μπορεί. Ο πεισματάρης γίνεται κουραστικός για τους άλλους, γιατί όσο και να τον αγαπούνε, κάποια στιγμή δεν μπορούν να τον ακολουθήσουν στο ταξίδι των εμμονών του. Τον βαριούνται. Λυπούνται γι’ αυτόν, αλλά δε θα μείνουν κοντά του περισσότερο, εκτός από αυτούς που είναι υποχρεωμένοι να συνυπάρχουν μ’ αυτόν. Και γι’ αυτούς όμως η πεισματάρικη ιδιορρυθμία του θα τους κάνει κακοδιάθετους έναντί του. Ένα «αμάν πια», φανερό ή κρυφό, θα χτυπά στη σκέψη τους, και η ψυχική απόσταση θα εντείνεται.\nΣτη πνευματική ζωή το υγιές πείσμα, αυτό που έχει να κάνει με τον αγώνα εναντίον των παθών, με την επιμονή, με την μετάνοια, ευλογείται. Αντίθετα, η εμμονή στην αμαρτία, η εμμονή στην αν-υπακοή, η εμμονή στο «εγώ» ως κέντρο του κόσμου, η αταπείνωτη καρδιά μας χωρίζουν τόσο από τον Θεό όσο και από τον πλησίον. Όταν συνειδητοποιούμε τα πείσματά μας, ας παρακαλούμε τον Θεό να μας φωτίσει να βγούμε από όσα μας βλάπτουν. Κυρίως όμως ας ταπεινωνόμαστε. Ας εμπιστευθούμε τον Θεό για ό,τι δεν μας βγαίνει και να ανοιγόμαστε σε ό,τι μπορεί να μας βοηθήσει στην οδό της αγάπης και της σωτηρίας.\nΔημοσιεύθηκε στην « Ορθόδοξη Αλήθεια»στο φύλλο της Τετάρτης 30 Σεπτεμβρίου 2020\nBy Ι.Ν ΜΕΓΑΛΗΣ ΠΑΝΑΓΙΑΣ - ΑΓΙΟΥ ΔΗΜΗΤΡΙΟΥ ΘΗΒΩΝ in Πνευματικής Κατάρτισης και Αυτοσυνειδισίας on 21 Ιαν. 2021 .\n← «ΑΣΕ ΤΟ ΣΚΥΛΟ ΝΑ ΓΑΒΓΙΖΕΙ…»\tΑΓΙΟΣ ΠΑΪΣΙΟΣ Ο ΑΓΙΟΡΕΙΤΗΣ →


Συντονιστικό Σωματείων και Εργαζομένων στις Κυκλάδες: ΟΜΟΣΠΟΝΔΙΑ ΣΥΛΛΟΓΩΝ ΕΡΓΑΖΟΜΕΝΩΝ ΑΠΟΚΕΝΤΡΩΜΕΝΩΝ ΔΙΟΙΚΗΣΕΩΝ ΕΛΛΑΔΑΣ: Όλοι και Όλες στη Γενική Απεργία στις 16 Ιούλη\nΟ κατώτερος μισθός θα καθορίζεται μονομερώς από την κυβέρνηση . Για τον ΕΟΠΥΥ μπαίνει πλαφόν στις διαγνωστικές εξετάσεις ,νοσηλεία και φυσικοθεραπείες. Επιβάλει νέα φοροληστεία για το λαό με τις νέες κλίμακες , έτσι ώστε να πληρώνουμε από το πρώτο ευρώ καταργώντας όλες τις φοροαπαλλαγές . Από την άλλη μειώνουν το από 25% σε 10% το συντελεστή φορολόγησης των μερισματούχων δηλ. μείωση το φόρου κατά 60%.\nΟι απολύσεις στους ΟΤΑ και στους Εκπαιδευτικούς είναι μόνο η ΑΡΧΗ. Ήδη προβλέπεται η κατάργηση οργανικών θέσεων του Δημοσίου με Υπουργική απόφαση, χωρίς να είναι απαραίτητα τα νέα οργανογράμματα. Με τα νέα οργανογράμματα στις Αποκεντρωμένης Διοικήσεις που τα κρατάνε επτασφράγιστα, αρχής γινομένης από Αττική και Ήπειρο θα έχουμε μειώσεις των Διευθύνσεων και Τμημάτων με κατάργηση οργανικών θέσεων και στη συνέχεια διαθεσιμότητα – απολύσεις με « αξιολογήσεις » από τριμερή επιτροπή. Οι απολύσεις μας αφορούν όλους . Έχουμε δικαίωμα στη σταθερή και μόνιμη δουλειά με αξιοπρεπείς μισθούς και δικαιώματα.\nΓνωρίζουμε ότι η έλλειψη και ενός μεροκάματου δυσκολεύει τη λαϊκή οικογένεια. Ξέρουμε τι δυσκολίες έχει μία απεργία και τι δουλειά χρειάζεται για να είναι πετυχημένη. Γνωρίζουμε τι δυσπιστία που έχεις απέναντι στις Ομοσπονδίες και στην ΑΔΕΔΥ – ΓΣΕΕ. Τα νέα μέτρα που έρχονται επιβάλουν την αναγκαιότητα της γενικής απεργίας. Επιβάλουν τη μαζική συμμετοχή των εργαζομένων . Μην τους δίνεις τη χαρά να σε θεωρούν του χεριού τους. Μη λυπάσαι το μεροκάματο που θα χάσεις . Αυτοί σου παίρνουν ολόκληρη τη ζωή με μια μονοκονδυλιά. Δεν γίνεται αγώνας χωρίς θυσίες. Το ποιος θα βγει νικητής στο τέλος , είναι θέμα συσχετισμών. Είμαστε οι πολλοί και είναι οι λίγοι. Αρκεί να καταλάβουμε ότι έχουμε τη δύναμη στα χέρια μας. Στο χέρι σου είναι παρά τις επιφυλάξεις που έχεις , να πάρεις την υπόθεση της επιτυχίας της απεργίας στα δικά σου χέρια. Όλα τα υπολογίζουν. Αλλιώς δεν θα γνωμοδοτούσε θετικά το ΣΤΕ για την απαγόρευση των διαδηλώσεων σε πόλεις πάνω από 100,000 πληθυσμό όταν θα το κρίνει ο Αστυνομικός Διοικητής. Δεν θα ψήφιζαν το νέο τρομοκρατικό πειθαρχικό δίκαιο. Δεν θα προχωρούσαν σωρηδόν σε πράξεις νομοθετικού περιεχομένου , σε πολιτική επιστράτευση κ.α. Όσο πιο βάρβαρα μέτρα θα παίρνουν , τόσο πιο πολύ θα ενισχύουν τους κατασταλτικούς μηχανισμούς. Δεν είναι τυχαία η μεταφορά της Δημοτικής Αστυνομίας στην Αστυνομία.\nΔεν έχουμε άλλο δρόμο πέρα από τη σύγκρουση με την κυβέρνηση και το κράτος των μονοπωλίων. Οι κοινωνικοί διάλογοι και διαβουλεύσεις φέρνουν αναμονή, η αναμονή φέρνει μοιρολατρία , η μοιρολατρία φέρνει υποταγή και η υποταγή φέρνει εξαθλίωση.\nΠάλεψε με το σωματείο σου , ενάντια στα μέτρα της κυβέρνησης και της Ε.Ε. Σκέψου ποιές είναι οι πραγματικές αιτίες που δημιουργούν τα προβλήματα και μην πιστεύεις τα ακριβοπληρωμένα παπαγαλάκια των ηλεκτρονικών και μη Μ.Μ.Ε\nΟΛΟΙ ΣΤΟΝ ΑΓΩΝΑ – ΣΠΑΜΕ ΤΟ ΦΟΒΟ – ΠΡΟΕΤΟΙΜΑΖΟΜΑΣΤΕ ΓΙΑ ΤΗΝ ΑΝΑΤΡΟΠΗ ΤΗΣ ΑΝΤΙΛΑΪΚΗΣ ΠΟΛΙΤΙΚΗΣ ΚΑΙ ΤΩΝ ΑΝΤΙΛΑΪΚΩΝ – ΑΝΤΕΡΓΑΤΙΚΩΝ ΝΟΜΩΝ


ΒΑΛΕΡΙΑΝ - 2000-09 - GreekComics\nSeptember 1, 2007 in 2000-09\nJean - Cluade Mezieres\nΧρ. Ηλιάδης, Δ. Καραγιάννης\nValérian #9-10 (Dargaud, 1980-1981)\nΒαλεριάν χωροχρονικός πράκτορας. Μετάφραση του Val?rian των Pierre Christin και Jean-Claude Mezieres. Κλασσική σειρά BD με 20 τόμους στη Γαλλία από το 1970 μέχρι το 2007. Επιστημονική φαντασία με ψυχολογικά στοιχεία. Θα μπορούσε κανείς να πει (τουλάχιστον με βάση τα 2 που έχουν μεταφραστεί στα Ελληνικά) ότι είναι μεν ενδιαφέρουσα, πλην όμως προδίδει την ηλικία της.\nΣτα Ελληνικά έχουν μεταφραστεί 2 τόμοι, ο πρώτος μετάφραση του 9. Métro Châtelet direction Cassiopée από το 1980 και ο δεύτερος του 10. Brooklyn Station - Terminus Cosmos από το 1981. Εμπεριέχουν μια αυτοτελή (μέσα σε αυτούς τους 2 τόμους) ιστορία. Πιθανότατα η Μαμούθ αναγνώρισε ότι η αγορά δεν θα "υποστηρίξει" την έκδοση ολόκληρης της σειράς, οπότε επέλεξαν 2 τόμους για να μας την παρουσιάσουν.\nΟ πρώτος τόμος κυκλοφόρησε τον Γενάρη του 2004 και ο 2ος τον Νοέμβριο του ίδιου έτους. Οι τυπικές 48 σελίδες ενός BD στην τυπική ποιότητα της Μαμούθ (μέγεθος+χαρτί).\nΣτην Γαλλία έχουν βγει 22 τόμοι\n1. La Cité des eaux mouvantes 04/1970\n2. L'empire des mille planètes 01/1971\n3. Le pays sans étoile 01/1972\n4. Bienvenue sur Alflolol 07/1972\n5. Les Oiseaux du maître 10/1973\n6. L'Ambassadeur des Ombres 10/1975\n7. Sur les Terres truquées 01/1977\n8. Les Héros de l'Equinoxe 10/1978\n9. Métro Châtelet direction Cassiopée 07/1980\n10. Brooklyn Station - Terminus Cosmos 04/1981\n11. Les spectres d'Inverloch 04/1984\n12. Les foudres d'Hypsis 10/1985\n13. Sur les frontières 09/1988\n14. Les armes vivantes 10/1990\n15. Les cercles du pouvoir 05/1994\n16. Otages de l'Ultralum 06/1996\n17. L'orphelin des astres 08/1998\n18. Par des temps incertains 08/2001\n19. Au bord du Grand Rien 10/2004\n20. L'Ordre des Pierres 01/2007\n21. L'OuvreTemps 01/2010\n22. Souvenirs de Futurs 09/2013\nValerian στο bedetheque\nΝα συμπληρώσω ότι είχε προηγηθεί η δημοσίευση των ανωτέρω ιστοριών και στο ένθετο που είχε η "Καθημερινή" του Σαββάτου.\nΣυγκεκριμένα η ιστορία "ΣΤΑΣΗ ΣΑΤΕΛΕ..." στα τεύχη Νο 1-3 (24/5/03, 31/5/03, 7/6/03)\nΗ ιστορία "ΣΤΑΣΗ ΜΠΡΟΥΚΛΙΝ..." στα τεύχη Νο 14-16 (23/8/03, 30/8/03, 6/9/03)\nΤο ίδιο ένθετο δημοσίευσε ακόμα\n1. την ιστορία "ΤΑ ΦΑΝΤΑΣΜΑΤΑ ΤΟΥ ΙΝΒΕΡΛΟΧ" στα τεύχη Νο 34-36 (10/1/04, 17/1/04, 24/1/04)\n2. την ιστορία "ΟΙ ΚΕΡΑΥΝΟΙ ΤΗΣ ΥΨΙΔΟΣ" στα τεύχη Νο 55-57 (5/6/04, 12/6/04, 19/6/04)\nΔεν ξέρω αν μετά τις ανωτέρω ιστορίες δημοσίευσε και άλλη/ες.\nκι όσο σκέφτομαι ότι η κουμπάρα μου τα είχε σχεδόν όλα της Καθημερινής και πήγε και τα σούταρε....... αργκ.... Που έχουν κι άλλα καλά και αδημοσίευτα μέσα τους...\nfor the info dim!\nLord Makro 23,149\nΑπό τις καλές σειρές της Μαμούθ, αρκετά κλασσική ΕΦ, μου άρεσε αλλά ακόμα περιμένω να δω κανένα καινούριο άλμπουμ...\nΠαιδιά κι εγώ αγόρασα το πρώτο μόλις κυκλοφόρησε και μου άρεσε πολύ! Έπειτα βγήκε και το δεύτερο και το γούσταρα εξίσου!! Επιστημονική φαντασία δώσε μου και την ψυχή μου πάρε! Μακάρι να συνεχιζόταν αλλά δεν βλέπω φως... Ευχαριστώ για την παρουσίαση!\nΕμπεριέχουν μια αυτοτελή (μέσα σε αυτούς τους 2 τόμους) ιστορία.\nΕπειδή αντιλαμβάνομαι ότι είναι μέρος μίας μεγαλύτερης σειράς, ΟΜΩΣ διαβάζοντας το παραπάνω - εάν αντελήφθην σωστά - οι δύο αυτοί τόμοι της Μαμούθ μπορούν να σταθούν από μόνοι τους ως μία ανεξάρτητη ιστορία (σε δύο μέρη); Με ενδιαφέρει να το διαβάσω ΑΛΛΑ εάν αντιληφθώ στην πορεία ότι θα με αφήσει με υπόνοιες και στα κρύα (ή στα χλιαρά) του λουτρού και ότι θα πρέπει να διαβάσω και άλλα για να ολοκληρωθεί το όλο θέμα, θα με πιάσουν τα νεύρα και θα τα πετάξω από το μπαλκόνι όπως παραλίγο να κάνω με τα Σαμουράι και Αρτίς της ΜΤ τα οποία μπορεί τελικά να την γλίτωσαν την πτήση αλλά τα "σκότωσα" μετά εγώ με τα ίδια μου τα χέρια (κρίμα φυσικά γιατί μου άρεσαν). Τελικά θα μπορέσουν να μείνουν στην βιβλιοθήκη μου ή να μην ασχοληθώ μαζί τους, να γλιτώσω και να νεύρα μου... άντε γιατί νομίζω ότι εκκρεμεί και μία προσφορά που τα έχει μέσα άμα είναι να τα πάρω!!!\nα καλά... αυτό εδώ " ; " ούτε που το καταλαβαίνω. αν δεν χώσεις " ? " ερώτηση δεν βλέπουν τα ματάκια μου\nόταν τα διάβασα, δεν αισθάνθηκα ότι έμεινα με απορίες ή ότι περιμένω κάποιο άλλο για να "κλείσω". Είναι μεν μέρος ενός μεγαλύτερου σύμπαντος, με διάφορες φιγούρες που έχουν το παρελθόν τους και ξέρεις ότι σε κάποιο προηγούμενο ειπωθήκαν 5 πράγματα, αλλά αυτοτελής είναι η ιστορία.\nΣτους Κεραυνούς της Ύψιδος υπάρχει ένα είδους συνέχεια (είχε βγει στα Κόμικς Καθημερινής, τσέκαρε τις Εξωτερικές Πηγές) όχι ως προς την συγκεκριμένη περιπέτεια όμως, αλλά ως προς την ευρύτερη πλοκή της σειράς.\nΚοίταξε να δεις... Στο κάθε άλμπουμ έχει μια αποστολή η οποία φαίνεται να "κλείνει". Ουσιαστικά υπάρχει συνέχεια όμως. Έχω διαβάσει και μόνο αυτά τα δύο αλλά φαντάζομαι πως είναι σαν τα "Μάρτιν Μύστερ". Όπου (όπως λέει κι ο Νίκος) προχωράνε και φαίνεται η συνέχεια. Δεν είναι ακριβώς αυτοτελή όπως τα "Αστερίξ". Ας παραθέσω όμως τι λέει το πρώτο άλμπουμ τελειώνοντας: "Όπως ακριβώς τον αγαπημένο σας ήρωα, του οποίου μόλις διαβάσατε τις περιπέτειες, τον απασχολούν το ίδιο έντονα τα παραπάνω ερωτήματα. Να είστε σίγουροι πως το ίδιο έντονα θα απασχολήσουν κι εσάς φίλοι αναγνώστες... Απαντήσεις στον δεύτερο τόμο αυτής της ιστορίας του χωροχρονικού πράκτορα Βαλέριαν: "Στάση Μπρούκλιν, Τερματικός Σταθμός Σύμπαν".\nΣημ. Το δεύτερο άλμπουμ λέει απλά "Τέλος"!\nEdited July 17, 2008 by Mandrake\nΤα δύο συγκεκριμένα που έβγαλε η Μαμούθ είναι μια ιστορία.\nOK, υποθέτω ότι είμαστε εντάξει... που είναι η λίστα με τα ψώνια μου από την Μαμούθ;\nΒασικά Κώστα, αυτή η αναφορά στον Μαρτιν Μυστερ μου ξύπνησε εφιάλτες... εκεί που διάβαζα τις ιστορίες από τους τόμους και γούσταρα την όλη φάση, πιάνω το τελευταίο τεύχος με το σπαθί του Αρθούρου (ήταν το τρίτο σε σειρά έκδοσης αλλά 4ο σαν ιστορία αφού τα είχαν μπερδέψει) και ξάφνου βλέπω ένα συνεχίζεται στο επόμενο τεύχος που δεν κυκλοφόρησε βεβαίως ποτέ... τότε ήταν που έφυγαν από το σπίτι πιο γρήγορα από όσο έκαναν να μπούνε, ευτυχώς πήγαν σε καλά χέρια. Έτσι λοιπόν ό,τι δεν μου αρέσει και κυρίως ό,τι μου την σπάει μένοντας ανολοκλήρωτο φεύγει ασυζητητί... κάτι Batman έχω για "σκότωμα" σε κάποια γωνία της βιβλιοθήκης μου φαίνεται... χμ...\nγια τις απαντήσεις παιδιά.\nΔεν ξέρω αν σας το'χω ξαναπεί - δεν νομίζω και κακώς!! - αλλά Pierre Christin !!!\nΑπολαυστικότατη ιστορία, αρκετά καλά δομημένη και άρτια δωσμένη στο χαρτί. Tην προτείνω ανεπιφύλακτα.\nΗ ιστορία ολοκληρώνεται σε αυτά τα 2 τεύχη, αλλά σίγουρα παραπάνω ιστορίες θα μας έδιναν περισσότερα στοιχεία για το background των χαρακτήρων.\nthnx dim για τα τεύχη που ανέφερες, πρέπει να αρχίσω να τα ψάχνω...\nEdited July 31, 2008 by zoo\nΤα διάβασα και τα δύο χθες.Συμπαθητική σειρά αλλά χωρίς να είναι κάτι το ιδιαίτερο.Ο 2ος τόμος ήταν πιο καλός απο τον 1ο καθώς έλυνε την ιστορία του 1ου.\nΠάντως μου άφησε την αίσθηση οτι κάτι περισσότερο έπαιζε.Γενικά οτι υπήρχε πριν και οτι θα υπάρχει μετά στην ιστορία.\nΌσο για τον χαρακτήρα,μου φάνηκε λίγο μπουμπούνας.Αυτός γυρνούσε ψιλοάσκοπα και όλο το ψάξιμο καθώς και η λύση,προήλθαν απο την Λορελίν.\nΠάντως διαβάζεται ευχάριστα.\nΤα πήρα, τα διάβασα (προσπάθησα δηλαδή γιατί τα διάβασα με διαλείμματα) αλλά δεν μπορώ να πω ότι με συγκίνησαν ιδιαίτερα. Δεν ξέρω αν είναι η κούραση που είχα όταν τα διάβαζα, ή απλά δεν είναι τελικά κάτι του γούστου μου, αν και ομολογώ ότι η επιστημονική φαντασία μου αρέσει γενικότερα. Γεγονός είναι ότι δεν βρήκα κάτι να μου κάνει κλικ, φαντάσου ότι ακόμα και τα χρώματα μου φαινόντουσαν σαν να είχε ρίξει κάποιος μουστάρδα επάνω στα κόμικ μου (μα μουστάρδα; αν ήταν κέτσαπ κάτι θα γινόταν). Το σχέδιο καλούτσικο - αποδεκτό γενικότερα, η ιστορία όμως που έχει και την μεγαλύτερη βαρύτητα, μου ήταν παντελώς αδιάφορη - μου φάνηκε εντελώς ασυνάρτητη, το μόνο που με συγκίνησε λιγάκι ήταν η τύπισσα, ειδικά κάπου εκεί προς το τέλος... Δεν ξέρω αν θα τα κρατήσω να υπάρχουν (άρα αναπόφευκτα θα τους δώσω μία δεύτερη ευκαιρία κάποια στιγμή) ή θα τα δώσω να μη μου πιάνει τόπο στην βιβλιοθήκη και μου βαραίνει το ράφι (δύο τεύχη; είσαι τρελός...).\nΜήπως πριν γράψω τα παραπάνω έπρεπε να διαβάσω κάτι εγγυημένο όπως ένα παλιό καλό Αστερίξ, να δω μήπως φταίει κάτι άλλο και όχι το κόμικ.\nΛεπόν. Σήμερα Σαββάτο γύρω στις 12:25 το μεσημεράκι, πέτυχα στο Άλτερ να τελειώνει καρτούν με τίτλο Βαλεριάν και Λορελέι (ή κάπως έτσι... πως λένε την γκόμενα τέλος πάντων). Καθαρά ενημερωτικά\nΚαι για παραπάνω ενημέρωση δείτε εδώ. Έχει αρκετά πραγματάκια σχετικά με το καρτούν.\nΠρόκειται για μια εξαιρετική σειρά SF, κλασσική στο είδος της. Και φυσικά η Μαμουθ έκανε λάθος επιλογή με τα συγκεκριμένα τεύχη, υπάρχουν πολύ πιο ενδιαφέρουσες αυτοτελείς ιστορίες που εξηγούν και την σχέση των δυο πρωταγωνιστών. Παρεπιπτόντως το πρώτο της σειράς δημοσιεύτηκε στη δεκαετία του'60, νομίζω στο Αστερίχ ή σε κάποιο άλλο της εποχής, σε τόσο κακή εκτύπωση που δεν διαβάζονταν.\nΌσον αφορά την Βερονίκ ...\nπροέρχεται από την προιστορική εποχή όπου την βρίσκει στην πρώτη ιστορία ο Βαλεριαν και την παίρνει μαζί του. Στην εξέλιξη της σειράς Η Βερονικ γίνεται ουσιαστικά ο αρχηγός της ομάδας, καθώς ο τύπος ειναι ελαφρώς φαφλατάς και ανεύθυνος.\nΝα σημειώσω επίσης ότι πρόκειται για μια σειρά με εξαιρετικό σενάριο που ξεφεύγει απο τα κλισέ ο καλός γηίνος - οι κακοί υπόλοιποι και προωθεί με τον τρόπο της τις αρχές της ανεκτικότητας και του σεβασμού στη διαφορετικότητα.\nΚαι ναι είμαι μεγάλος φαν!\nAν και η ιστορία είναι αυτοτελής, θεωρώ ότι έπρεπε να γνωρίζουμε περισσότερα για το σύμπαν που κινούνται οι ήρωες. Άρα γνώμη μου είναι ότι σίγουρα διαβάζονται τα δύο τεύχη και ανεξάρτητα, όμως οι απορίες είναι απορίες (φαντάζομαι ότι θα απαντώνται αρκετές στα προηγούμενα τεύχη). Από 'κει και πέρα ως ιστορία δεν ήταν καθόλου άσχημη, ενώ και το σχέδιο το βρήκα αρκετά συμπαθητικό.\nΔιάβασα και εγώ επιτέλους τον πρώτο άλμπουμ που το έχω εδώ και χρόνια. Ενδιαφέρον κόνσεπτ αλλά η μετάφραση είναι άθλια, κάνοντας το αρκετά ακαταλαβίστικο. Εντελώς επίπεδη μετάφραση της Γαλλικής ομιλίας που υποψιάζομαι πως ακόμα και οι Γάλλοι δεν θα καταλάβαιναν. Σίγουρα πολλοί δεν θα δώσανε άλλη ευκαιρία εξαιτίας της. Πραγματικά δεν περίμενα τόσο κακή μετάφραση σε κόμικ της Μαμούθ.\nΤουλάχιστον υπάρχουν και οι εκδόσεις της cinebook. Επίσης, οι Κεραυνοί της Ίψιδος που έχει δημοσιευτεί μόνο μέσα στο Komics της Καθημερινής (και έχει βγάλει ο germ), δείχνει να έχει καλύτερη μετάφραση με μια πρώτη ματιά.\nEdited February 10, 2014 by GreekComicFan\nΔείχνει να έχει μεγάλο ενδιαφέρον... Μα μόνο σε εσένα δεν άρεσε η μετάφραση όμως;\nΚαι μάλλον για αυτό τον λόγο το έβαζε στα Σαΐνια, όπως διαπίστωσα πρόσφατα ξεφυλλίζοντας τεύχη της σειράς στην λέσχη. Στα τεύχη που το πέτυχα είχε από 8 σελίδες και έδειχναν ψιλό-αυτόνομα. Επίσης το σχέδιο έδειχνε πιο απλό, οπότε μάλλον είναι από τα πρώτα άλμπουμς, κάτι που θα εξηγούσε και το γιατί επέλεξε η Μαμούθ να το πιάσει από το 10ο τεύχος.\nΔιαβάζοντας τον 1ο τόμο της Cinebook, απογοητεύτηκα γιατί το περίμενα πιο ενήλικο, κρίνοντας από τα εξώφυλλα.\nΤελικά, είναι μια ιστοριούλα, που απευθύνεται σε 14χρονους (επιεικώς), με ωραίο, κλασσικό BD, σχέδιο.\nΠρος τους γνώστες : Σοβαρεύει καθόλου καθώς προχωράει ή παραμένει η ίδια χαριτωμένη χαζομαρούλα που είναι και το πρώτο;\nΜε αφορμή το σχόλιο του jpentz έκατσα και διάβασα την παρουσίαση και τα υπόλοιπα σχόλια.\nΒλέποντας λοιπόν το πινακάκι παραξενεύτηκα γιατί ήξερα τον Christin ως σεναριογράφο και όχι ως σχεδιαστή. Το έψαξα λίγο και όντως, κι εδώ το σενάριο έχει γράψει, δεν έχει κάνει στο σχέδιο.\nΌποιος μπορεί ας το διορθώσει (και ας σβήσει και το σχόλιο μου).\nEdited February 28, 2017 by saveapenguin\nΈγινε η τούμπα.\nτo ξέρετε πως βγαίνει σε ταινία ευρωπαικής παραγωγής νομίζω τον Ιούλιο που μας έρχεται?\nΚουβεντούλα για την ταινία εδώ.\nSpin-off που βγαίνει στις 22-09 στην Γαλλία.\nKurdy Malloy 17,782\nWith Us For: 1786 Days\nΣτη Γαλλία αυτά τα λένε vu par... δηλαδή με το μάτι του... δεν είναι ακριβώς spin off. O Valerian μπορεί να μην είναι ο αγαπημένος μου, αλλά έτυχε να ασχοληθούν μαζί του Larcenet και Lupano, δηλαδή ότι καλύτερο.\nΝαι, κατάλαβα πως είναι το αντίστοιχο δικό μας όπως τον είδε/φαντάστηκε ο... αλλά απ' ότι καταλαβαίνω πλέον η σειρά θα συνεχίσει με αυτό τον τρόπο, τώρα που έκλεισαν τον κύκλο τους οι δημιουργοί του Βαλέριαν.\nΝα μια χαμενη ωρα αναγνωσης\nΑγορασα τα αλμπουμακια λογω της ταινιας (που μαλλον απογοητευει). Απο τις πρωτες 6 σελιδες απογοητευτηκα και απο το κομικ, διαβαζοντας ενα πολυ ακατανοητο σεναριο, χωρις να μαθαινω ποιος ειναι ο πρωταγωνιστης, ποια ειναι τα προβληματα του, τι δουλεια κανει και τι τελος παντων θελει. Η πρωτη σελιδα του δευτερου αλμπουμ δινει καποιες εξηγησεις. Η μεταφραση μαλλον εχει τα θεματακια της οπως ειπε καποιος. Δεν το προτεινω.\nΘα το διαβασω μια ακομη φορα και θα παει μαλλον για οικονομικη ανακυκλωση για αγοραστει κατι αλλο\nΗ λεξη νταρλινγκ με ελληνικα γραμματα μου θυμισε Σταθη Ψαλτη.\nEdited August 13, 2017 by x_for_xepeta\n2 yr DaDiRa changed the title to ΒΑΛΕΡΙΑΝ


Γερμανός δημοσιογράφος: Το ζήτημα των αποζημιώσεων είναι ανοιχτό - Νέα Κρήτη\nΗμερομηνία δημοσίευσης: 12/03/2015, 20:00\nΤελευταία ενημέρωση: 12/03/2015, 22:29\n«Είναι μια καλή ερώτηση. Πρόκειται όμως για ένα θέμα το οποίο θα πρέπει να αποτελέσει αντικείμενο διαπραγμάτευσης. Όταν η μια πλευρά λέει συνεχώς ότι δεν μιλάμε γι' αυτό, αυτό δεν σημαίνει ότι το θέμα θεωρείται λήξαν. Είναι αυτονόητο να υπάρχουν διαφορετικές προσεγγίσεις μεταξύ πιστωτών και οφειλετών. Θα ήταν όμως προτιμότερο να έχει διαπραγματευτεί η γερμανική πλευρά με την ελληνική, μακριά από τα φώτα της δημοσιότητας, παρά να υποστηρίζει συνεχώς ότι το θέμα θεωρείται λήξαν λόγω παρέλευσης χρόνου. Αυτό δεν ισχύει νομικά. Το θέμα θα πρέπει να αποτελέσει αντικείμενο της πολιτικής σκακιέρας και όχι των δικαστηρίων, όπου βρισκόταν επί χρόνια, αν όχι δεκαετίες. Το θέμα έχει απασχολήσει ήδη 15 δικαστήρια, μέχρι και τη Χάγη».


Πάνος Μαζουράκης - “Δον Παναγιώτης” | από 1/12 [Άνοδος] - Musicpaper.gr\nΓράφει το Δελτίο Τύπου Δευτέρα, 13 Νοεμβρίου 2017 19:03\n“Δον Παναγιώτης”, ένα υπαρξιακό καθόλου μα καθόλου δράμα σε 5 πράξεις με τον Πάνο Μαζουράκη να κυνηγάει μουσικούς ανεμόμυλους σαν άλλος Δον Κιχώτης στην καρδιά της νυχτερινής Αθήνας, Παρασκευές βράδυ στην ANODO.\nO Πάνος Μουζουράκης είναι entertainer. Είναι περίπτωση πολυτάλαντου καλλιτέχνη. Ή καλύτερη είναι περίπτωση σκέτο με όλη τη σημασία της λέξης.\nΜουσικός, δημιουργός, ηθοποιός, σπάνιος ερμηνευτής, όλα αυτά δηλαδή που μπορούν να σε οδηγήσουν σε υπαρξιακά δράματα από τα παιδικά σου χρόνια μέχρι σήμερα.\nΠερίπτωση σπάνιου μουσικού και ο φετινός guest καλεσμένος του Πάνου Μουζουράκη. Ο βιρτουόζος του μπουζουκιού Μιχάλης Παούρης, ξεκίνησε να παίζει μπουζούκι στα 8 του, επαγγελματικά στα 12 και είναι ο άνθρωπος που κατάφερε να εντάξει το μπουζούκι στην Jazz, “ο πιο γρήγορος παίχτης εγχόρδων” όπως έχει πει σε συνέντευξή του ο Al di Meola. Ο Μιχάλης έρχεται και με φρέσκιες δικές του ενορχηστρωτικές ιδέες. Το τι θα κάνουν στην σκηνή καταλαβαίνετε ότι δεν περιγράφεται, οπότε δεν το περιγράφουμε.\nΕντάξει. Ωραίο πάρτυ θα ήταν αυτό χωρίς κορίτσια! Αλλά δεν είναι χωρίς. Έχει ένα κορίτσι για να μαλώσουν όλα τα αγόρια ποιος θα την κλέψει. Η Μυρτώ Ναούμ, σπουδαγμένο κορίτσι, πέρασε και από το Berklee, πέρασε και από το The Voice και κατέληξε στα χέρια του Πάνου Μουζουράκη. Μετά τραγούδησε «Βαριέμαι» και αυτό μπορεί να άσχετος συνειρμός, μπορεί και όχι.\nΈνα δελτίο τύπου μέχρι εδώ μπορεί να μεταφέρει στο χαρτί το τι είναι ο «Δον Παναγιώτης» και τα όνειρά του. Τα υπόλοιπα επί σκηνής από την Παρασκευή 1η Δεκεμβρίου.\nΔΗΜΗΤΡΗΣ ΔΗΜΟΠΟΥΛΟΣ Πλήκτρα\nΗΛΙΑΣ ΚΑΡΟΥΜΠΑΛΗΣ Main Ηχολήπτης


Αγοράστε ένεση τεστοστερόνης με πιστωτική κάρτα σε Καλαμάτα Ελλάδα - NTI Labs\nΑγοράστε ένεση τεστοστερόνης με πιστωτική κάρτα σε Καλαμάτα Ελλάδα . Η τεστοστερόνη cypionate καθώς και η τεστοστερόνη enanthate είναι και τα δύο συνιστώμενα είδη πυροβολισμών τεστοστερόνης για αγορά. Είναι καλά αποδεκτοί από τους περισσότερους άνδρες, έχουν στην πραγματικότητα μειωμένους κινδύνους ανεπιθύμητων ενεργειών, καθώς είναι επίσης οι χαμηλότερες τιμές για τη θεραπεία της έλλειψης τεστοστερόνης. Η τεστοστερόνη cypionate είναι μια από τις πιο προτεινόμενες μορφές ενέσιμης τεστοστερόνης, απαιτώντας λιγότερες θεραπείες ανά μήνα.\nΑν ψάχνετε για λήψεις τεστοστερόνης, συνδεθείτε στο διαδίκτυο με την αυτοπεποίθηση που έχετε από την επικοινωνία με ένα κορυφαίο κέντρο ορμονικών παραγόντων στις Ηνωμένες Πολιτείες. Ελάτε σε επαφή με τον Ιατρό της HGH σήμερα για την δωρεάν εξέταση.\nΣτεροειδή ένεσης τεστοστερόνης σε Καλαμάτα Ελλάδα.\nΣτεροειδή Ανδρογόνου Bodybuilding Injection Injection προς πώληση στην Καλαμάτα Ελλάδα.\nΚάντε κλικ για να αγοράσετε τεστοστερόνη σε απευθείας σύνδεση στην Καλαμάτα Ελλάδα\nΑγοράστε ένεση τεστοστερόνης με πιστωτική κάρτα σε Καλαμάτα Ελλάδα . Η τεστοστερόνη είναι ένας ορμονικός παράγοντας στεροειδών 19-άνθρακα που παράγεται κυρίως από τα κύτταρα Leydig των όρχεων (σε παιδιά) και επίσης από τις ωοθήκες (σε κυρίες). Μικρότερες ποσότητες παράγονται στα επινεφρίδια και των δύο φύλων. Ως στεροειδές, η τεστοστερόνη προέρχεται από την ορμονική ορμονική ουσία που περιλαμβάνει επιπλέον διυδροτεστοστερόνη (DHT), δεϋδροεπιανδροστερόνη (DHEA), ανδροστενεδιόνη και ανδροστενεδιόλη. Υπάρχουν έξι άλλες κατηγορίες στεροειδών ορμονών, αποτελούμενες από οιστρογόνα (η μάστιγα των ανδρικών bodybuilders), προγεστίνες (μερικά γυναικεία αντισυλληπτικά είναι κατασκευασμένα από αυτά), ορυκτοκορτικοειδή (που βοηθούν στον έλεγχο της ισορροπίας του νερού), γλυκοκορτικοειδή (κυρίως αντιφλεγμονώδεις ουσίες), βιταμίνη D, και επίσης χολικά οξέα.\nΗ τεστοστερόνη (C19H28O2) είναι η ανδρική ορμόνη. Ο εγκέφαλος, η υπόφυση, καθώς και οι όρχεις πρέπει να λειτουργούν σε απόλυτη αρμονία για να παράγουν επαρκείς ποσότητες. Εάν θέλετε να μάθετε πώς να βελτιώσετε την τεστοστερόνη για να ενισχύσετε την ανθεκτικότητα, την αποτελεσματικότητα, την αντοχή, καθώς και τη μυϊκή μάζα ή ακόμα και για να αντιμετωπίσετε κανονικά χαμηλή τεστοστερόνη, έχετε συσχετίσει με την ιδανική τοποθεσία.\nΗ τεστοστερόνη είναι ένας ανδρογόνος ορμονικός παράγοντας που είναι υπεύθυνος για την πρόοδο της μυϊκής μάζας, των υγιών και ισορροπημένων οστών, καθώς και της αντοχής τόσο στους άντρες όσο και στις γυναίκες. Τα μειωμένα επίπεδα τεστοστερόνης σε κάθε φύλο μπορεί να έχουν φυσικά αρνητικά αποτελέσματα, όπως απώλεια πάχους οστού ή μυϊκή μάζα. Επιπλέον, η ανεπαρκής τεστοστερόνη έχει επίσης ψυχολογική επίδραση καθώς μπορεί να οδηγήσει σε σοβαρή κόπωση, απώλεια σεξουαλικής ορμής και ακόμη και κατάθλιψη στο χρόνο. Αν και συχνά ονομάζεται ανδρική ορμόνη, οι τρέχουσες έρευνες αποκαλύπτουν ότι οι γυναίκες με ανεπαρκή τεστοστερόνη στο σώμα τους βιώνουν τα ίδια ίδια αποτελέσματα.\nΑσφαλής αγορά ένεσης τεστοστερόνης σε Καλαμάτα Ελλάδα.\nΠού να αγοράσετε ένεση τεστοστερόνης υψηλής ποιότητας στην Καλαμάτα Ελλάδα.\nΑγοράστε ένεση τεστοστερόνης με πιστωτική κάρτα σε Καλαμάτα Ελλάδα . Για τα προηγούμενα δύο χρόνια, μια καλή ποικιλία εξετάσεων πραγματοποιήθηκε στην τεστοστερόνη. Αυτό που ανακάλυψαν ήταν ότι αυτός ο μοναχικός ορμονικός παράγοντας έχει απίστευτες δυνατότητες. Επηρεάζει σχεδόν κάθε στοιχείο του σώματός σας, καθώς και τη ζωή. Σίγουρα θα σας βοηθήσει να διατηρήσετε εξαιρετική σύνδεση, θα σας βοηθήσει να φαίνεστε καλοί και επίσης πιο ανδρικοί, καθώς σίγουρα θα επαναφέρει τη νεολαία σας.\n=> Ασφαλής αγορά ένεσης τεστοστερόνης σε Ξάνθη Ελλάδα\nΜια μεγάλη ποσότητα τεστοστερόνης στο σώμα σας είναι πραγματικά απαραίτητη, ωστόσο εξαρτάται από εσάς, ακριβώς πώς το επιτυγχάνετε. Η καλύτερη και ασφαλέστερη μέθοδος είναι μέσω φυσικών μεθόδων. Όπως η άσκηση και η διατροφή, ωστόσο, μπορεί να υπάρχει μια κατάσταση στην οποία δεν είναι εφικτή. Σε αυτήν την περίπτωση, πηγαίνετε με εξωτερική χορήγηση τεστοστερόνης με υποκατάστατη θεραπεία τεστοστερόνης.\nΗ λίστα ελέγχου των πλεονεκτημάτων της υψηλής τεστοστερόνης είναι τόσο μεγάλη που αξίζει να επενδύσετε τα χρήματα και το χρόνο σας.\nΕνισχύει τη μνήμη και επίσης τη συγκέντρωση\nΚάνει τον υπεύθυνο ανάληψης κινδύνου\nΣε κάνει ενεργό\nΕνισχύστε τον ύπνο\nΣας δίνει μια σχισμένη εμφάνιση\nΠροσελκύει περισσότερες γυναίκες\nΠολύ μικρότερο ποσοστό θνησιμότητας\nΑγοράστε ένεση τεστοστερόνης στο Διαδίκτυο χωρίς ιατρική συνταγή στην Καλαμάτα Ελλάδα.\nΑγοράστε χάπια τεστοστερόνης από διαδικτυακή αγορά στην Καλαμάτα.\nΑρχικά, ολοκληρώστε έναν τύπο επαφής, ένας από τους ειδικούς της υγείας μας θα επικοινωνήσει μαζί σας αμέσως μετά. Ο επαγγελματίας υγείας θα εξετάσει σίγουρα όλες τις λεπτομέρειες της θεραπείας αντικατάστασης ορμονών επιπλέον για να αντιμετωπίσει τυχόν ανησυχίες ή ανησυχίες που μπορεί να έχετε.\nΑγοράστε ένεση τεστοστερόνης με πιστωτική κάρτα σε Καλαμάτα Ελλάδα . Στη συνέχεια, ο εμπειρογνώμονας ευεξίας σας θα προγραμματίσει τόσο εξέταση αίματος όσο και φυσική εξέταση στην πόλη σας. Θα χρειαστεί επιπλέον να συμπληρώσετε ένα νέο ιστορικό περιπτώσεων ατόμων. Με την ολοκλήρωση των ενεργειών 1 και 2, ένας από τους γιατρούς μας θα εξετάσει τα αποτελέσματά σας για να διαπιστώσει εάν υπάρχει ανεπάρκεια ορμονών ή ασυμφωνία. Εάν αποδειχθεί ότι υπάρχει ανεπάρκεια ή ανισότητα, ο γιατρός θα καθορίσει σίγουρα ένα από τα πιο αποτελεσματικά προγράμματα θεραπείας υποκατάστατων ορμονικών παραγόντων για εσάς.\nΟι συνταγές για το κατάλληλο φάρμακο αποστέλλονται απευθείας στο φαρμακείο. Αυτά τα φάρμακα αποστέλλονται όλη τη νύχτα στο γραφείο ή στο σπίτι σας. Ένα από τα εξειδικευμένα στελέχη μας θα σας βοηθήσει σίγουρα βήμα προς βήμα με τις οδηγίες, τη διαδικασία ένεσης και το πρόγραμμα προγράμματος.\nΚαθένα από αυτά τα συστατικά έχει ελεγχθεί και επίσης επιστημονικά επιβεβαιωθεί ότι βοηθά στη δημιουργία τεστοστερόνης, καθώς και στη δημιουργία ακόμη πιο εντελώς δωρεάν τεστοστερόνης, μειώνοντας ταυτόχρονα τα οιστρογόνα. DAA (D-ασπαρτικό οξύ): Όταν περιλαμβάνει ισχυρά συστατικά, το D-ασπαρτικό οξύ είναι πιθανώς ένα από τα πιο ισχυρά που προσφέρονται επί του παρόντος για την αύξηση των βαθμών τεστοστερόνης. Αυτό το συστατικό χρησιμοποιείται τόσο από αθλητές όσο και από bodybuilders για να βελτιώσει την απόδοση και τα κέρδη, έχει επίσης αποκαλυφθεί ότι βοηθάει στείρα παιδιά. Το DAA ασχολείται με το μυαλό που προάγει την απελευθέρωση της ωχρινοτρόπου ορμόνης που παράγει τεστοστερόνη, καθώς και την έκκριση του ορμονικού παράγοντα ανάπτυξης. Η σύνθεση τεστοστερόνης ενισχύεται επίσης μαζί με τις διάφορες άλλες επιπτώσεις.\nΒιταμίνη D3: Η βιταμίνη D3 είναι στην πραγματικότητα πολύ πιο ορμονικός παράγοντας από ότι είναι μια βιταμίνη. Η βιταμίνη D λαμβάνεται περίπου στο 10% των θεραπειών μας, καθώς και το D3 απορροφάται κυρίως από το φως του ήλιου που μπορεί να συνδεθεί με την παραγωγή υψηλότερης τεστοστερόνης. Ο σύνδεσμος μεταξύ των δύο είναι αποτέλεσμα του ορμονικού παράγοντα ωχρινοποίησης που παίζει το ρόλο του. Μάθετε περισσότερα για το πώς ακριβώς η βιταμίνη D3 επηρεάζει την τεστοστερόνη – η απόδειξη είναι εκπληκτική. Μαγνήσιο: Σχετικά με το 60% της τεστοστερόνης μας (αν είστε άντρας) συνδέεται με τη σεξουαλική ορμόνη (SHBG), η οποία εξαλείφει τον αναβολισμό της τεστοστερόνης καθώς και τη διαθεσιμότητά της, προκαλώντας διάρρηξη του υπόλοιπου σώματος από οποιονδήποτε τύπο τεστοστερόνης . Αυτό που κάνει το μαγνήσιο είναι ότι μειώνει λίγο την ύλη SHBG, δίνοντας την τεστοστερόνη χωρίς κόστος στο σώμα για να αυξηθεί πολύ.\nBoron: Το Boron είναι αρκετά η ενδιαφέρουσα προσθήκη που έχει σε οποιοδήποτε είδος ενισχυτικής τεστοστερόνης. Όχι μόνο αυξάνει τους βαθμούς τεστοστερόνης χωρίς κόστος, αλλά βελτιώνει επίσης την πνευματική γνώση και έχει επίσης μεγάλη επίδραση σε διάφορες άλλες ορμόνες του σώματος. Το βόριο μειώνει επίσης το SHBG το οποίο κατά συνέπεια μειώνει την ποσότητα οιστρογόνων στο σώμα σας. Ψευδάργυρος: Ένα άλλο ισχυρό συστατικό που περιλαμβάνεται σε οποιονδήποτε τύπο ενισχυτή τεστοστερόνης είναι ο ψευδάργυρος. Αυτή η ερευνητική μελέτη δείχνει πώς ο ψευδάργυρος έχει την ικανότητα να αποφεύγει τη μείωση των επιπέδων τεστοστερόνης κατά τη διάρκεια ακραίων καθώς και σκληρών προπονήσεων που πραγματοποιούνται από παλαιστές. σε υπερβολικά προπονητές παλαιστές. Διαπίστωσαν ότι η ομάδα που έλαβε ένα χάπι σακχάρου είχε μείωση της τεστοστερόνης και όχι την ομάδα που συμπληρώθηκε με ψευδάργυρο. Η ομάδα χαπιών σακχάρου σημείωσε σημαντική πτώση στον αριθμό τεστοστερόνης κατά τη διάρκεια αυτής της διαδικασίας. Ο ψευδάργυρος έχει επίσης αποκαλυφθεί ότι αυξάνει τον αριθμό της ελεύθερης τεστοστερόνης και επίσης μειώνει το SHBG.\nΠοιο εμπορικό σήμα των χαπιών τεστοστερόνης είναι καλύτερο στην Καλαμάτα Ελλάδα.\nΠού μπορώ να αγοράσω ένεση τεστοστερόνης νόμιμα στην Καλαμάτα Ελλάδα.\nΌλοι οι κορυφαίοι 10 ενισχυτές τεστοστερόνης κέρδισαν την κατάταξή τους σε αυτήν την καταχώριση, παρόλα αυτά είναι πολύ σημαντικό να αναγνωρίσουμε ακριβώς πόσο καλά τα τοποθετήσαμε. Με άλλα λόγια, σας συνιστούμε να επιλέξετε ανάμεσα στα κορυφαία 5 αυτής της λίστας ελέγχου, καθώς αυτά είναι τα πιο αξιόπιστα.\nΑγοράστε ένεση τεστοστερόνης με πιστωτική κάρτα σε Καλαμάτα Ελλάδα . Παρά το τι ενισχυτικό τεστοστερόνης επιλέγετε, θα θελήσετε να ασκείστε τακτικά ενώ το παίρνετε. Εάν ο στόχος σας είναι να δημιουργήσετε μυϊκή μάζα, βεβαιωθείτε ότι ανυψώνετε βάρη τουλάχιστον 5 ημέρες την εβδομάδα. Εάν σκοπεύετε να μειώσετε το λίπος και να αποκτήσετε σχήμα, βεβαιωθείτε ότι κάνετε καρδιαγγειακή προπόνηση υψηλής έντασης με συνέπεια.\nΓια ιδανικά αποτελέσματα, σας συνιστούμε να πάρετε το ενισχυτικό τεστοστερόνης για τουλάχιστον 2-3 μήνες. Πολλοί κατασκευαστές χρησιμοποιούν ένα προεξοφλητικό επιτόκιο για μαζικές αγορές, οπότε μπορείτε να εξοικονομήσετε ένα εξαιρετικό ποσό μετρητών αποκτώντας μια προμήθεια 3 μηνών.\nΧάπια τεστοστερόνης προς πώληση σε απευθείας σύνδεση – καλύτερο μέρος για να αγοράσετε χάπια τεστοστερόνης σε Καλαμάτα Ελλάδα.\nΤεστοστερόνη – Αγορά νόμιμου στεροειδούς σε απευθείας σύνδεση στην Καλαμάτα Ελλάδα.\nΑγοράστε ένεση τεστοστερόνης με πιστωτική κάρτα σε Καλαμάτα Ελλάδα . Όταν αγοράζετε τεστοστερόνη πιο κρίσιμη από οτιδήποτε άλλο εγγυάται ότι θα έχετε τεστοστερόνη εξαιρετικής ποιότητας. Πιθανότατα να κάνετε ένεση ορμόνης απευθείας στο σώμα σας και επίσης το τελευταίο πράγμα που σκοπεύετε να κάνετε είναι να εγχύσετε σκουπίδια στο αίμα σας. Κατά συνέπεια, πρέπει να είστε πολύ προσεκτικοί σχετικά με αυτό που παίρνετε καθώς και ότι εμπιστεύεστε ταμείο και επίσης να μην αγοράζετε και να αγοράζετε κάτι μόνο καθώς είναι μια εξαιρετική προσφορά. εάν πληρώνετε για απορρίμματα πιθανότατα θα πάρετε απόβλητα. Αυτό δεν σημαίνει ότι οι ευκαιρίες δεν είναι εκεί έξω, για να ξεκινήσετε την τεστοστερόνη δεν είναι τόσο ακριβή, όσο και αν κάνετε λίγη ανασκαφή που θα πρέπει να βρείτε σε μια υψηλή ποιότητα αλλά ευκαιρίες.\nΚαθώς κάνετε την αναζήτησή σας το καλύτερο στοιχείο προτάσεων που μπορούμε να σας δώσουμε, διατηρούμε σεβαστές μάρκες ανθρώπινης ποιότητας (HG). Θα διαπιστώσετε ότι μπορείτε να αποκτήσετε τεστοστερόνη τόσο σε HG όσο και σε υπόγεια (UG) είδη, ενώ ενώ υπάρχουν ορισμένα προϊόντα υψηλής ποιότητας UG, οι πλειοψηφίες δεν αξίζουν τον περιέκτη στον οποίο μπορούν να βρεθούν. Η επένδυση σε τεστοστερόνη HG θα εγγυηθεί το αντικείμενό σας είναι καθαρό, δοσολογημένο σωστά, καθώς και ακριβώς το αναμενόμενο. ενώ υπάρχουν συμπαγείς μάρκες UG που πληρούν αυτό το κοινό, πρέπει να είστε προσεκτικοί.\nΦυσικά, ακόμη και οι γραμμές HG μπορούν να παραποιηθούν και οι πιο δημοφιλείς σίγουρα θα είναι και, κατά συνέπεια, πρέπει να κάνετε πολύ περισσότερες εργασίες στο σπίτι και να βεβαιωθείτε ότι ο προμηθευτής σας είναι αυτός που πρέπει να είναι. Εάν μπορείτε να τηρήσετε αυτό και επίσης όλα όσα πραγματικά σας έχουμε ενημερώσει, εάν είστε έτοιμοι για μια εμπειρία που αλλάζει τη ζωή και επίσης εάν καταλαβαίνετε πλήρως αυτό που αποκτάτε, υποθέτοντας ότι είστε ένα υγιές ενήλικο αρσενικό τότε είναι χρόνος για να πάρετε τεστοστερόνη.\nΠόσο κοστίζει τα χάπια τεστοστερόνης στην Καλαμάτα Ελλάδα.\nΑγοράστε ένεση τεστοστερόνης από διαδικτυακή αγορά στην Καλαμάτα.


Πόσες φορές πάτε τουαλέτα το βράδυ;\n28 Ιανουαρίου 2015 | 08:00\nΠολλοί άνθρωποι και ιδίως οι ηλικιωμένοι ξυπνάνε πολλές φορές κατά τη διάρκεια της νύχτας για να επισκεφτούν την τουαλέτα, λόγω της επιτακτικής ανάγκης να ουρήσουν. Η κατάσταση αυτή λέγεται νυκτουρία και είναι ιδιαίτερα βασανιστική για πολλούς, καθώς διακόπτεται ο ύπνος ανά τακτά χρονικά διαστήματα. Είναι όμως φυσιολογική η νυκτουρία; Τι σημαίνει αν συμβαίνει σε νεότερους ανθρώπους; Πότε είναι ανησυχητική; Διαβάστε στο επιστημονικό άρθρο που ακολουθεί όλα όσα πρέπει να ξέρετε για τη νυκτουρία.\nΦυσιολογικά η ποσότητα των ούρων που παράγει το σώμα μειώνεται κατά τη διάρκεια της νύχτας. Αυτό επιτρέπει στους περισσότερους ανθρώπους να κοιμηθούν από 6 έως 8 ώρες χωρίς να χρειάζεται να ξυπνήσουν για να ουρήσουν.\nΝυκτουρία είναι ο ιατρικός όρος που χρησιμοποιείται για να περιγράψει την κατάσταση όπου κάποιος ξυπνάει αρκετές φορές τη νύχτα λόγω της έντονης ανάγκης να ουρήσει. Το να ξυπνήσει κάποιος μία φορά θεωρείται φυσιολογικό, αλλά οι περισσότερες φορές χαρακτηρίζουν τη νυκτουρία.\nΗ νυκτουρία μπορεί να σας ταλαιπωρεί αρκετά, καθώς παρεμβαίνει στην ποιότητα του ύπνου με αποτέλεσμα την επόμενη μέρα να νιώθετε υπνηλία και εξάντληση.\nΣε ένα μεγάλο αριθμό των περιπτώσεων νυκτουρίας ο λόγος μπορεί να είναι κάτι πολύ απλό, όπως η λήψη πολλών υγρών πριν τον ύπνο. Μπορεί επίσης να είναι το αποτέλεσμα ορισμένων φαρμάκων, όπως τα διουρητικά ή της κατανάλωσης καφεΐνης και αλκοόλ που επίσης έχουν διουρητική δράση.\nΕπιπλέον, σημαντικό λόγο αποτελεί η μειωμένη λειτουργική χωρητικότητα της ουροδόχου κύστης λόγω ηλικιακών μεταβολών. Η νυκτουρία στους άντρες μπορεί να σχετίζεται με την καλοήθη υπερπλασία του προστάτη στις γυναίκες μπορεί να είναι το αποτέλεσμα κύησης ή εμμηνόπαυσης.\nΣε ορισμένες περιπτώσεις η νυκτουρία μπορεί να υποδηλώνει κάποια σοβαρά προβλήματα υγείας γι αυτό χρειάζεται να το συζητήσετε με το γιατρό σας, ώστε να διερευνηθεί και να αντιμετωπιστεί η αιτία.\nΟι παθήσεις που συνδέονται με τη νυκτουρία είναι:\nΚαρδιολογικό νόσημα / καρδιακή ανεπάρκεια\nΝεφρική ανεπάρκεια / νεφρική νόσος / λοίμωξη ουροποιητικού\nTags: ΝΥΚΤΟΟΥΡΙΑ, ΟΥΡΗΣΗ, Σημαντικές Ειδήσεις Υγείας, ΣΥΧΝΟΤΗΤΑ


O Mr Big υπερασπίζεται ξεκάθαρα τη Sarah Jessica Parker στη διαμάχη με την Kim Cattrall | Hello Magazine\nΑσπίδα προστασίας για την Sarah Jessica Parker σε συνέντευξή του\n07 ΔΕΚΕΜΒΡΙΟΥ 21 - 19:19\nΟ ηθοποιός Chris Noth, o διάσημος “Mr. Big” του “Sex and the City“, υπερασπίστηκε την τηλεοπτική σύζυγό του, Sarah Jessica Parker στη μακροχρόνια κόντρα της με την Kim Cattrall.\n«Πρέπει να σας πω, δεν έχω απολύτως καμία ιδέα για το πώς σκέφτεται ή τα συναισθήματά της», εξήγησε αρχικά ο 67χρονος ηθοποιός σε συνέντευξή στον Guardian.\n«Ξέρω ότι είμαι πολύ κοντά με τη Sarah Jessica Parker και οι περιγραφές (της Cattrall) γι’ αυτήν δεν πλησιάζουν καν. Μου άρεσε, νόμιζα ότι ήταν υπέροχη στην σειρά, κάποιοι όμως προχωρούν για τους δικούς τους λόγους. Δεν ξέρω ποιος ήταν ο δικός της. Μακάρι να μην είχε συμβεί ποτέ όλο αυτό γιατί ήταν λυπηρό και άβολο», τόνισε ο ηθοποιός.\nΑκόμα, ο Chris North υπογράμμισε στη συνέντευξη που παραχώρησε: «Απλώς δεν μου αρέσει να βλέπω κανέναν να μιλάει για τη Sarah επειδή έχει γίνει στόχος και οι άνθρωποι μπορεί να εκφράζονται άσχημα. Νιώθω πολύ προστατευτικός μαζί της και δεν χάρηκα. Αυτό είναι το μόνο που θα πω».\nΝα θυμίσουμε ότι η Kim Catrall αρνήθηκε να εμφανιστεί στo reboot “And Just Like That…” και αρνήθηκε επίσης να πρωταγωνιστήσει στην τρίτη ταινία.\nΤα πράγματα μεταξύ της Parker και της Cattrall άλλαξαν πριν από αρκετά χρόνια, όταν η Kim Cattrall ανακοίνωσε το θάνατο του αδελφού της Christopher στα social media και δεν ήταν ευχαριστημένη με τα λόγια συμπαράστασης της Parker. «Αγαπητή Kim, την αγάπη μου και τα συλλυπητήρια μου σε εσένα και τους δικούς σου», είχε αναφέρει συγκεκριμένα.\nΠΕΡΙΣΣΟΤΕΡΑ ΓΙΑ SARAH JESSICA PARKER, AND JUST LIKE THAT, CHRIS NOTH, KIM CATTRALL, SEX AND THE CITY, ΚΙΜ ΚΑΤΡΑΛ, ΣΑΡΑ ΤΖΕΣΙΚΑ ΠΑΡΚΕΡ


Blogging Stories: Σακάτεψαν ηλικιωμένο για να του πάρουν 45 ευρώ!\nΣακάτεψαν ηλικιωμένο για να του πάρουν 45 ευρώ!\nΑν οι αδίστακτοι κακοποιοί που εισέβαλαν στον στάβλο ενός ηλικιωμένου στο Βρανά του Βαρθολομιού Ηλείας και τον χτύπησαν άγρια είχαν στόχο να του κλέψουν τα… κοτόπουλα, τελικά δεν τα πείραξαν! Αν πάλι στόχος τους ήταν τα χρήματα που είχε πάνω του ο γέροντας, ατύχησαν γιατί δεν βρήκαν παρά 45 ευρώ!\nΟι δράστες πλησίασαν ξαφνικά αθέατοι τον 80χρονο, την στιγμή που πήγε να μαζέψει τα κοτόπουλά του και να κλείσει τις πόρτες του στάβλου. Χωρίς να πουν λέξη, τον χτύπησαν πισώπλατα τρεις φορές στο κεφάλι με ένα ρόπαλο! Όταν ο άτυχος άνδρας έπεσε λιπόθυμος στο έδαφος, έψαξαν τις τσέπες του, άρπαξαν 45 ευρώ που είχε μαζί του και εξαφανίστηκαν.\nΟ ηλικιωμένος συνήλθε αρκετή ώρα αργότερα και άρχισε να καλεί σε βοήθεια. Κοντά του έτρεξε ο κουμπάρος του που κατοικεί δίπλα και τον μετέφερε με το αυτοκίνητό του στο Κέντρο Υγείας Γαστούνης. Από εκεί διακομίστηκε στο νοσοκομείο του Πύργου λόγω της σοβαρότητας της κατάστασής του, χωρίς ωστόσο να διατρέχει κίνδυνο η ζωή του. Ο γιος του θύματος εξέφρασε την πεποίθηση ότι οι δράστες ήθελαν να κλέψουν τα κοτόπουλα, αλλά όταν είδαν τον 80χρονο κρύφτηκαν και τον χτύπησαν.\nΑναρτήθηκε από Blogging Stories στις 9:30 μ.μ.\nΕτικέτες 45ευρώ, 80χρονο, αδίστακτοι, Βαρθολομιού Ηλείας, Βρανά, Γαστούνη, Κέντρο Υγείας, κοτόπουλα, νοσοκομείο, Πύργος